2021, 09 May, bazar, Bakı vaxtı 12:40\nSənannan eyni küçədə yaşayırdılar. Küçənin yuxarı başında Sənangilin eviydi, aşağı başında Hilalgilin. Məktəbdə də eyni sinifdə oxumuşdular. Bir yerdə az qoyun otarmamışdılar. Hilalgilin qoyunu az idi, cəmisi yeddi dənə. Amma Sənangildə altmışa yaxın vardı.\nÖlüm və başqa xoşbəxtliklər\n“Ağ qərənfil üçün təziyə” miniatür romanının neçə epizodundan biri\nGünəş uzaqdakı evlərin damından qalxdıqcan şüaları pəncərədən otağa süzülüb rəngi tala-tala qopub tökülən, nəmişlikdən kif atan divarda oynaşırdı.\nHilal oyansa da yerindən durmamışdı. Uzanıb üzbəüz divardakı köhnə kəfkirli saata baxırdı. Saat Çeşminin cehizliyiydi, haçandı işləmirdi, amma saxlamışdılar.\nHilal gözlədi gün tamam qalxanacan, sonra güllü yorğanı üstündən atıb yerinin içində oturdu, Çeşmi yorğanın ağını yumağa çıxartmışdı, güllü olan astarıydı. Otağın soyuqluğu canını gizildətdi. Dünən gecə peçi yandırmamışdılar, hiss olunurdu. Geyinib şüşəbəndə çıxdı. Pişiklər onu görən kimi divanın üstündən tullanıb yanına gəldilər, ayaqlarına dolaşmağa başladılar. Bir cüt pişik saxlayırdı evdə, biri qaraydı, biri ala. Çeşminin zəhləsi gedirdi pişikdən, taza-taza tutub atmışdı həyətə, amma Hilal yenə salmışdı evə. Çeşminin ulduzu pişiklərlə barışmasa da, day bir söz deməmişdi.\nÇeşmi özü indi mitbaxdaydı, çay dəmləyirdi. O həmişə ertədən durub Hilal oyananacan namazını qılırdı, sonra çay tədarükünə başlayırdı.\nHilal stulun söykənəcəyindəki köhnə pencəyi çiyninə atıb həyətə çıxdı. Əvvəlcə səkinin üstündəki dəmir vannadan bir ovuc dən götürüb hinə girdi, toyuqlara səpdi. Beş-altı dənə toyuq idi, bir dənə xoruz, hamısı da Hilal kimi qoca. Sonra çıxıb subaşına girdi. Çıxıb həyətdəki krantda əl-üzünü yudu. Çeşmi süfrəni hazır eləmişdi, Hilal içəri girən kimi çay da süzüb gətirdi. Çayına şirin salıb pendir-çörəkdən noxarış elədi.\nYeyib qurtarandan sonra həyətə çıxdı, hinin qapısını açıb toyuqları həyətə buraxdı, səkinin üstündə oturub siqaret yandırdı. Xoruz həyətə çıxıb qanadlarını çırpdı, boynundakı lələklər qabardı, quruldayıb toyuqların arasında gəzməyə başladı, gəzdikcən uzun məhmizləri bir-birinə sürtünürdü.\nHilal gözlərini dikmişdi göyüzünə. Günçıxan tərəfdə tünd buludlar görünürdü, amma hələ uzaqda idilər. Çeşmi şüşəbəndin qapısını açıb pişikləri həyətə buraxdı, bayaqdan qapını cırmaqlayıb özlərini öldürürdülər. Qara pişik gəlib oturdu Hilalın yanında, başladı ona sürtüşməyə. Ala pişiksə tullanıb hasarın üstünə çıxdı, toyuqları marıtdadı.\nHasar sərağ daşdan tikilmişdi, illərin qarı-yağışı döymüşdü üstünü, bəzi yerləri yeyilmişdi, bəzi yerləri sökülmüşdü. Balaca taxta həyət qapısı da çürüyüb əyilmişdi, çərçivəyə oturmurdu. Elə köhnə ev də sərağ daşdan tikilmişdi. İkigözlü balaca evdi. Sonralar Hilal evlənəndə qabağına şüşəbənd artırmışdılar, şüşəbəndin də kəlləsində mitbax ayırmışdılar.\nHilal siqareti tullayıb ayağa durdu, evin qapısını açanda səs eşitdi. Molla Cəfər səlat çəkirdi. Özü də lap yaxında. Küçəyə çıxdı, gördü məhlə cavanlarından biri dükandan qayıdır, əlində çörək var. Adını bilmirdi, heç kim olduğunu da. Hilal kənd cavanlarını tanımırdı.\n“Ay bala” - oğlanı səslədi, “kim ölüb?”\n“Sənan əmi. Gecə keçinib.”\nHilal qayıdıb evə girdi.\n“Çay istirsən?” Çeşmi soruşdu.\n“Yox” - dedi. “Sənan gecə keçinib.”\n“Aa, Allah rəhmət eləsin. Bu gün basdıracaqlar?”\n“Bilmirəm. Yəqin ki.”\n“Bir-iki saata gedərəm.”\nSonra divanda uzandı.\nHəə, demək Sənan da getdi. Sənan Hilalın həmtayıydı. Hilalgili bura sürgün olunandan sonra birinci Sənanla tanışıb yoldaş olmuşdu. Əslində buna sürgün də demək olmazdı. Bir növ yerdəyişmə.\nHilalgili özləri Pirşağıdan idilər. Atası Soltanın kənddə dəyirmanı vardı. Otuz yeddinci ildə Soltanı tutub apardılar. Sonra ondan xəbər-ətər çıxmadı. Biri dedi sürgünə göndəriblər, biri dedi güllələyiblər... Ailəsini isə Məhəmmədi kəndinə köçürtdülər. Hilaldı, özündən iki yaş böyük qardaşıydı, balaca bacısıydı, bir də anası. Onda Hilalın altı yaşı vardı. Gəlib burda binə saldılar, güc-bəla ev-eşik tikdilər. Hilalın əmisi Nuru da kömək eləyirdi. Amma onun da ailəsi böyükdü, çox şey edə bilmirdi. Nəsə, birtəhər yaşadılar.\nƏlli altıncı ildi, ya da əlli yeddinci. Soltanın bəraət kağızı gəldi. Onda kolxoz sədri Hilalın anasına dedi ki, tazadan Pirşağıya köçə bilərsiz. Onda Hilalnan qardaşı hələ subaydı, bacıları isə elə Məhəmmədidə ərə getmişdi. Anası oğlanları da götürüb gəldi Pirşağıya. Gördü burda əfərdigarlıq qalmayıb. Həyətdə doyunca ağladı. Girəvəyə salıb bütün qohumlar görüşməyə gəldilər.\nƏvvəllər qohum-qardaş onlarla görüşməyə qorxurdu, nə də olmasa, xalq düşməninin ailəsiydilər. İndisə bilirdilər ki, Soltan bəraət alıb, ona görə canrahatlıqla evlərinə çağırdılar, qonaq elədilər. Axşam Məhəmmədiyə qayıdanda anası dedi ki, day ora qayıtmayacaq. Bayaq həyətin ortasında ağlayanda başa düşmüşdü ki, bura qayıtsa ürəyi dayanmaz. Onda böyük oğlu dedi ki, icazə ver mən gedim atamın ocağını yandırım. Anasının könlü olmasa da razılaşdı. Hilalsa burda anasıynan qaldı.\nHilalın yuxusu gəlmirdi, ürəyi hələ də sıxılırdı. Ürəyinə dammışdı ki, yeddinci özü olacaq...\nSənannan eyni küçədə yaşayırdılar. Küçənin yuxarı başında Sənangilin eviydi, aşağı başında Hilalgilin.\nMəktəbdə də eyni sinifdə oxumuşdular. Bir yerdə az qoyun otarmamışdılar. Hilalgilin qoyunu az idi, cəmisi yeddi dənə. Amma Sənangildə altmışa yaxın vardı.\nDərsdən qayıdıb bir tikə nəsə yeyəndən sonra qoyunları qabaqlarına qatıb gedirdilər çölə. Hərdən girəvəyə salıb kolxozun əkin-biçininə də salırdılar qoyunları. Bir də onda ayılırdılar ki, çolaq Oqtay kəsdirib başlarının üstünü. Çolaq Oqtay kolxozun qoruqçusuydu.\nƏl ağacını qapıb düşürdü bunların dalınca. Qaça bilmirdi, bir az söyə-söyə gəlib ağacı tolazlayırdı. Heç vaxt da tutuzdura bilmirdi. Gedəndə hərəsi cibinə bir-iki fal çörək qoyurdu. Acıyanda elə ayaqüstü gəvələyirdilər. Şər qarışan vaxt da qayıdırdılar evə.\nSöz vaxtına çəkər. Bələkönbəgül vaxtlarında şər qarışan kimi şəbpərələr2 uçmağa başlayırdı. Az qalırdı adamın ağzına girsinlər. Çomaqnan döşənirdilər şəbpərələrə. Səhər yenə çölə gedəndə görürdülər leşlər elə yerində qalıb, itlər də yemirdi onları...\nHilal günortaüstü durub bir az yemək yedi, əynini dəyişdi, xurmeyi papağını qoyub yasa getdi. Qara buludlar göyüzünü tamam tutmuşdu. Küçəyə çıxanda gördü Tofiq də yasa gedir. Görüşüb hal-əhval tutdular. Tofiq göyə baxdı.\n“Yağar bu,” dedi.\n“Hə,” Hilal dedi, “görünür, yağacaq.”\n“Heç olmasa dəfni yola versin, sonra yağsın.”\nYas həyətində adam çoxdu. Xəbər tutan gəlmişdi. Hilalnan Tofiqi içəri ötürdülər. Qocalar içəri otaqda oturmuşdular. Molla Cəfər Quran oxuyurdu. Bir saat sonra molla dedi, “Vaxtdı.”\nYaxın qohumlar meyiti üç dəfə qaldırıb qoydular, sonra tabutu çıxartıb mafəyə yerləşdirdilər. Beş-altı nəfər mafənin altına girdi. Həyətdən çıxanda çiskinləməyə başladı.\nYavaş-yavaş gedirdilər. Molla qabaqda Yasin oxuyurdu. Yolda da xeylağ adam dəstəyə qoşuldu. Bəziləri gecikmişdilər, bəziləri isə elə indi xəbər tuturdular. Hilal başını aşağı dikmişdi, keçən günləri xatırlayırdı. Tofiq nəsə dedi, amma Hilal eşitmədi. Başını qaldırıb Tofiqə baxdı.\n“Ay Hilal, toyuqların yumurtlayır?”\n“Mənimkilər kəsilib yumurtadan.”\n“Yaz suyu içsinlər, tazadan başdıyacaqlar.”\nDaha danışmadılar. Asfalt yoldan dəharlığa3 çıxdılar. Kəndin ancaq əsas yolları asfaltlanmışdı, ara küçələrnən dalanlar dəhar qalmışdı. Qəbiristanlığa çataçatda yağış narın-narın yağmağa başladı. Getdikcə gücləndi. Tez-tələsik meyiti basdırdılar, üstünü torpaqlayıb qayıtdılar. Qəbiristanlığın gil torpağı palçığa dönmüşdü, getdikcən ayaqqabılarına yapışırdı. Elə dəharlıq da islanmışdı, amma qəbiristanlıq kimi palçıq deyildi hələ. Qapının ağzında molla üçnən qırxın tarixini elan elədi. Camaat başsağlığı verib dağılışdı. Yaxın qohumlardan başqa heç kim qalmadı. Hilal da Sənanın oğluna başsağlığı verib evə qayıtdı. Yarı yolda Tofiq gəlib ona çatdı.\n“Hilal, aptekə gedirəm. Dərman-zad lazımındısa bir yerdə gedək.”\n“Yox” dedi, “Mən dərman içmirəm... Lazım olandan da çox yaşamışam, indi də dərmannan ömrümü uzadım?”\nTofiq heç nə demədi, çiyinlərini çəkdi, Hilalgilin qapılarına çatanda salamatlaşıb getdi.\nEl inancına görə, açıq qəbrə yağış düşdüsə, yeddi nəfər ölməliydi. Bir dəfə cavan vaxtı Hilal belə şey görmüşdü, onda da açıq qəbrə yağış düşmüşdü, amma onda altı nəfər ölmüşdü. Görəsən sıradakılar kimlərdi? Hilal yatanacan bunu fikirləşdi.\nNövbəti gün Sənanın üçünü verdilər. Hilal səhər də getdi, axşam da. Amma çox oturmadı. Yasda oturmaq ona pis təsir edirdi.\nBu biri gün səhər eşitdi ki, dörd nəfər cavan oğlan ölüb. Gecəynən Kürdəxanı yolunda, Məhəmmədi ağzında maşınnan qəzaya düşüblər. Ora pis yer idi. Kənd yoluna dönəndə daşdan lövhə tikib üstünə Məhəmmədi yazmışdılar. Deyirdilər ki, hansısa məsçiddən sökülən daşlarnan tikiblər lövhəni, ona görə orda tez-tez qəza olur. Maşındakılar elə yerlərində qalmışdılar. Özü də elə bil seçib yığmışdılar uşaqları. Hamısı cavan idi, heç biri otuzunu keçməmişdi, dördü də evin tək oğlu, dördü də evli, dördünün də bir uşağı. Kənd dəymişdi bir-birinə. Əvvəl məsləhət elədilər ki, yası məsçiddə versinlər, dördüyçün də bir yerdə. Amma mərhumların qohum-əqrəbaları razı olmadılar.\nGünorta meyitləri basdırdılar. Axşamüstü Hilal kənddə eşitdi ki, cavanlardan birinin atası özünü öldürmək istəyib, nematod4 dərmanı içib, aparıblar xəstəxanaya. Gücnən qurtara biliblər.\nHilal bunu eşidəndə başını yellədi.\n“Day neynəsin bədbəxt oğlu bədbəxt? Çəkilməli dərd deyil ki...”\nÖvlad acısını Hilal özü də çəkmişdi, bilirdi nə deyən şeydi. Ona görə o kişini də başa düşürdü, o biri uşaqların ata-analarını da. Hilalın iki qızı balaca vaxtı ölmüşdü, gözü görə-görə əlindən çıxmışdılar, heç nə də eləyə bilməmişdi...\nBu biri günün səhərini də ağır xəbərnən açdılar. Dərman içən kişi səhərəyaxın xəstəxanada keçinmişdi. Deyirdilər ki, birdən-birə vəziyyəti ağırlaşıb, iki dəqiqənin içində ölüb gedib. Heç həkim özünü çatdıra bilməyib.\nAxşama yaxın meyiti morqdan çıxartıb gətirdilər, yuyub kəfənlədilər. Elə axşamnan basdıracaqdılar. Amma Hilal dəfnə getmədi. Üç günün içində altıncı dəfn idi. Bu həddindən çoxdu.\nHilal axşam yerinə girəndə ürəyi sıxılırdı. Yeddinci adamı fikirləşirdi. Atalar bir şey bilib ki, deyib də. Nahaqdan deməzlər ki. Nolsun cavanlığında gördüyü vaxt altı nəfər ölmüşdü? Bəlkə Hilal düz saya bilməyib? Heç o vaxt kimlərin öldüyü də yadında deyildi. Bircə onu bilirdi ki, altısı da bir-birinin dalınca getmişdi. Elə bil bir-birinin ağzına tüpürmüşdülər.\nSəhər durandan sonra toyuqlardan ikisini tutub kəsdi. Gətirib Çeşmiyə verdi.\n“Sən bunnarı üt, mən gedim düyüynən yağ alım gəlim. Aş bişir. Günorta gedək qızgilə. Darıxmışam uşaqlarçün.”\nÇeşmi heç nə demədi. Başını razılıq mənasında tərpətdi.\nHilalın bircə bu qızı salamat qalmışdı. Bu ortancılıydı. O vaxt üçü də birdən xəstələnmişdilər. Qarınları şişirdi. Həkimə apardılar, dava-dərman elədilər. Böyük qıznan kiçiyi sağalmadı, bircə bu qız özünə gəldi. Bunu da Digahdakı türkəçarəçi arvad sağaltdı. Qızların ikisi öləndən sonra kənddə yaşlı arvadlardan biri Hilala dedi ki, get Digaha, orda filankəs var, nəsə çarə eləyər.\nGedib arvadı tapdı, dərdini dedi. Arvad heç onnan evə də gəlmədi. Əlamətləri eşidib dedi ki, bu xəstəliyin çarəsi üzümdü. Hər gün səhər üzümün suyunu sıx, acqarına içirt uşağa. Yayın axırıydı, üzümün çox olan vaxtıydı. Nəsə, qızı üzümnən sağaltdılar.\nQız indi Fatmayıda ərdəydi. Onu da oğul-uşaq basmışdı. İkinci oğlunun toyuna hazırlaşırdılar. Baş qarışıq idi deyə haçandı atasıgilə gələ bilmirdi.\nHilal bazarlıq edib qayıtdı. Çeşmi toyuqları ütmüşdü. Bir-iki saata aş hazır oldu. Hilal hasardan qonşunu səslədi. Haçan maşınlıq işi olsa onu çağırırdı. Qazanları süfrəyə büküb baqaja qoydular. Hilal nikolaydanqalma girvənkəlik qıfılla qapını bağlayıb maşına oturdu, yola düşdülər.\nQızgilin qapısında düşəndə Hilal əlini cibinə saldı, bir dənə beşlik çıxartıb bardaçoka atdı.\n“Hilal əmi, vallah lazım deyil.”\n“Yox-yox, benzin tökərsən.”\n“Çox sağ ol. Axşam gəlim dalınızca?”\n“Yox, uşaqlar gətirərlər, zəhmət çəkmə.”\nÇatan kimi isti-isti aşı yedilər. Nəvəsi samavar qaynatdı. Xeylağ söhbət elədilər. Bir də gördülər hava qaralıb. Ayağa duranda qızı dedi ki, bu gün qalın, sabah gedərsiz.\n“Ayda-ildə bir dəfə gəlirsiz, qalın da.”\n“Yox” dedi. “Getsək yaxşıdı.”\nKürəkəni onları maşınnan gətirib düşürtdü. Həyətə girən kimi Çeşmi dəstəmaz almağa getdi. Hilal evə girib əynini dəyişdi. Çıxıb səkidə oturdu. Siqaret yandırdı. Birinci qullabı vuran kimi öskürək tutdu onu, gözündən yaş gələnəcən öskürdü. Axır vaxtlar tez-tez belə olurdu, hay olmamış siqaret boğurdu onu. Siqareti tulladı. Pişiklər də gəlib yanında oturmuşdular, quyruqlarıyla onu sığallayırdılar elə bil. Hilal onları bir az tumarladı.\nYaxşı heyvandı pişik. Nə yaxşı, bunlar vardı. Bu pişiklər Hilalın balaca xoşbəxtliklərindən biriydi. Sonra fikrə getdi. Gözləri yol çəkirdi. Çeşmi namazını qılandan sonra qapını açıb bayıra boylandı.\n“Gəl yat da” dedi. “Gecdi. Nə gözləyirsən?”\nİstədi desin ki, ölümü gözləyirəm. Amma sözü boğazından qaytardı.\n“Sən get,” dedi, “mən də indi gəlirəm...”\n1Bələkönbəgül vaxtı – qanqaynayan vaxta (mart-aprel ayları) deyilər.\n2 Şəbpərə - yarasa.\n3 Dəhar – daşlı-kəsəkli, nahamar yol.\n4 Nematod – torpaq xəstəliyi, dərmanı tünd olur.


Putin rusları təəccübləndirdi: ilk dəfədir papaqda - VİDEO\n17:02 21.03.2021 (Yenilənib 17:13 21.03.2021)\nPaylaşılan kadrlarda prezidentin isti kostyumda vezdexodun sükanı arxasına keçərək müdafiə nazirini tayqada gəzdirdiyi göstərilir\nBAKI, 21 mart - Sputnik. Rusiya Prezidentinin mətbuat xidməti dövlət başçısı Vladimir Putinin və Müdafiə naziri Sergey Şoyqunun Sibirə səfərindən videolar paylaşıb.\nSputnik Azərbaycan bildirir ki, Putin martın 18-də həftəsonunu tayqada keçirib, "bir qədər istirahət etmək" istədiyini demişdi.\nPaylaşılan kadrlarda prezidentin isti kostyumda vezdexodun sükanı arxasına keçərək müdafiə nazirini tayqada gəzdirdiyi göstərilir. Onlar həmçinin çay üzərindəki asma körpüdən keçərək birlikdə nahar ediblər.\nŞoyqu emalatxanasını, qurudulmuş ağaclardan kəsdiyi fiqurları da prezidentə göstərib. Maraqlı məqamlardan biri də Putinin papaq qoyması olub. Çünki Rusiya prezidenti ən şaxtalı havalarda belə başıaçıq gəzməyə adət edib.\nvideo, gəzinti, Sibir, Sergey Şoyqu, Vladimir Putin


Lənkəran və Astarada köməksiz vəziyyətdə qalmış 367 nəfər təxliyə edilib\nLənkəran və Astarada köməksiz vəziyyətdə qalmış 367 nəfər təxliyə edilib\nFövqəladə Hallar Nazirliyi (FHN) Lənkəran və Astarada yağan yağışlarla bağlı növbəti məlumatı yayıb.\nFHN-dən AZƏRTAC-bildiriblər ki, son günlər yağan intensiv yağışlar nəticəsində Lənkəran və Astara rayonlarının bəzi ərazilərində fərdi yaşayış evləri və həyətyanı sahələr yağış suları ilə dolub. Eyni zamanda, Lənkəran və Astara çaylarında suyun səviyyəsi artıb. Yağıntıların törətdiyi fəsadların aradan qaldırılması üçün Fövqəladə Hallar Nazirliyinin Dövlət Yanğından Mühafizə Xidmətinin, Mülki Müdafiə Qoşunlarının, Kiçikhəcmli Gəmilərə Nəzarət və Sularda Xilasetmə Dövlət Xidmətinin və Cənub Regional Mərkəzinin canlı qüvvə və texnikası yağıntı suları ilə dolmuş ərazilərdə xilasetmə işlərini davam etdirir.\nOktyabrın 4-5-də gecə saatlarından Fövqəladə Hallar Nazirliyinin xilasediciləri hadisə rayonlarında müxtəlif ünvanlarda köməksiz vəziyyətdə qalmış 367 nəfəri təhlükəsiz yerlərə təxliyə ediblər. Xilasetmə işləri barədə əlavə məlumat veriləcək.\nANAMA-nın yaradılmasının 20 illik yubileyi qeyd edilib


Vergilər və Təhsil nazirlikləri arasında əməkdaşlıq memorandumu imzalanıb - Muhasibat.Az\nAprelin 3-də Vergilər və Təhsil nazirlikləri arasında əməkdaşlıq memorandumunun imzalanması mərasimi keçirilib. İmzalanma mərasimində Vergilər və Təhsil nazirliklərinin rəhbərliyi, ali məktəblərin rektorları, SABAH qruplarının İcra Komitəsinin üzvləri və tələbələr iştirak ediblər.\nTədbirdə vergilər nazirinin müavini Sahib Ələkbərov, təhsil nazirinin müavini Firudin Qurbanov, SABAH qrupları İcra Komitəsinin rəhbəri Şahin Seyidzadə çıxış ediblər. Bildirilib ki, ölkəmizdə işəgötürənlərlə təhsil alanlar arasında effektiv əlaqənin qurulmasını nəzərdə tutan yeni bir layihəyə start verilib. Bu layihə ali təhsil ocaqlarında xüsusi istedadlı tələbələr üçün yaradılmış SABAH qruplarında təhsil alan gənclərin gələcək hazırlığı ilə bağlıdır. Layihə gənclərin tədris dövründə inkişafını, təlim və peşə hazırlığı üzrə biliklərinin dərinləşdirilməsi və möhkəmləndirilməsini, peşəkar kadr kimi yetişdirilməsini, potensialı olan gənclərin gələcəkdə vergi xidmətində işə cəlb edilməsi üçün ilkin hazırlığını nəzərdə tutur. Qeyd edilib ki, bu layihənin həyata keçirilməsi ölkədə kadr hazırlığında yeni bir yanaşmanı müəyyən edəcək, insan resurslarının dövlət qurumlarının və əmək bazarının tələbatları nəzərə alınmaqla savadlı, bacarıqlı və hazırlıqlı kadr kimi yetişdirilməsinə şərait yaradacaq.\nƏməkdaşlıq çərçivəsində qarşıdakı dövrdə tələbələrə istehsalat təcrübəsi dövrünü Vergilər Nazirliyində keçirmələri üçün şərait yaradılacaq, müasir standartlara cavab verən kadr hazırlığı proqramları, təhsil müəssisələri üçün vahid vergi proqramının tərtibi və digər sənədlər hazırlanacaq, müəllim və tələbə heyəti bu qurum tərəfindən keçirilən təlim və seminarlara cəlb ediləcəklər.\nÇıxış edən natiqlər layihənin elm, təhsil və təcrübənin bir-birini tamamlamasına xidmət etdiyini və gələcək peşəkar kadrların yetişdirilməsinə böyük təkan verəcəyini bildiriblər.\nSonra Vergilər və Təhsil nazirlikləri arasında əməkdaşlıq memorandumu imzalanıb. Sənədi vergilər nazirinin müavini Sahib Ələkbərov və təhsil nazirinin müavini Firudin Qurbanov imzalayıblar.\nAudit, Audit xidməti, mühasibat, mühasibat uçotu, mühasibat xidməti, Təhsil Nazirliyi, vergi, Vergi bəyannaməsi, Vergilər Nazirliyi


SON DƏQİQƏ!Laçın dəhlizi və Xankəndidə TÜRKİYƏ SÜLHMƏRAMLILARI… – VƏZİYYƏT DƏYİŞİR | HAQLI.AZ\nEv MANŞET SON DƏQİQƏ!Laçın dəhlizi və Xankəndidə TÜRKİYƏ SÜLHMƏRAMLILARI… – VƏZİYYƏT DƏYİŞİR\n“Bəyanatda bir müddəa var, Ermənistan əsgərləri bölgələri tərk etməlidir. Aydın olur ki, onlar buna tam əməl etməyiblər. Müharibədən sonra Hadrut yaxınlığında olan əməliyyatda 160 nəfərdən ibarət düşmən dəstəsi ələ keçirildi. Onlar orada olduqca, təxribatlar törətdikcə heç bir sülhdən danışa bilmərik”.\nRedaktor.az xəbər verir ki, bu sözləri siyasi şərhçi Elxan Şahinoğlu açıqlamasında deyib. O bildirib ki, belə təxribatları dayandırmaq üçün həmin ərazilərdə türk hərbçilər də olmalıdır:\n“Əsasən də Laçın dəhlizində türk hərbçiləri dayanmalıdır. Oraya nəzarət mütləqdir ki, hər hansı qeyri-qanuni keçidlər, yük daşınmaları həyata keçirilməsin. Ağdamda birgə monitorinq mərkəzi yaradılması ilə yanaşı, birgə patrul xidmətinin olması da vacibdir. Bu, həmin terrorçulara psixoloji təzyiq vasitəsi də olacaq. Patrul xidməti həm Laçın dəhlizində, həm də Xankəndi yolunda olmalıdır. Biz təhlükəsizliyimiz təmin olunmaqla, Şuşaya qısa yoldan getməliyik”.\nƏvvəlki məqaləPrezident İlham Əliyev dünya azərbaycanlılarını təbrik edib.\nNövbəti məqalədəHadrutda nə baş verir, nəyə hazır olmalıyıq ?-POLKOVNİK XƏRİTƏDƏ İZAH EDİR -VİDEO


Azərbaycanda işə piyada gedən nazir kimdir? - xezernews.az\nAzərbaycanda işə piyada gedən nazir kimdir?\nXəzərNews.az-ın məlumatına görə, Ekologiya və Təbii Sərvətlər Nazirliyindən axar.az-ın sorğusuna cavab olaraq bildirilib ki, nazir Hüseyn Bağırov adətən işə piyada gedib- gəlir. Yalnız tədbirlər zamanı BMV markalı xidməti maşından istifadə edir.\nXatırladaq ki, nazir və nazir müavinlərinin böyük əksəriyyətinin xidməti maşını BMV və "Mersedes” markalı avtomobillərdir.\nXəbər 1219 dəfə oxunub.


“RAMİZ MEHDİYEVİN GETMƏSİ XÜSUSİ ƏHƏMİYYƏT DAŞIDI...” – ABŞ-ın keçmiş səfiri | AzPolitika — onlayn siyasi-ictimai qəzet\nPREZİDENT VƏTƏNDAŞLARA ÇAĞIRIŞ ETDİ - "Biz bunu açıq deməliyik ki..." 12 May, 2020\n“RAMİZ MEHDİYEVİN GETMƏSİ XÜSUSİ ƏHƏMİYYƏT DAŞIDI...” – ABŞ-ın keçmiş səfiri\nDərc olunub: 31/10/2019 - 16:48\nABŞ-ın Azərbaycandakı keçmiş səfiri və hal-hazırda ABŞ-da yerləşən Xəzər Siyasət Mərkəzinin (Caspian Policy Center) İdarə Heyətinin üzvü olan Robert F Sekuta «Azərbaycanda genişləndirilmiş iqtisadi islahatlar» adlı məqalə ilə çıxış edib.\n“AzPolitika” FED.az saytına istinadla həmin məqaləni təqdim edir:\n"Keçən həftə Azərbaycan İqtisadiyyat Nazirliyinin rəhbərliyində baş vermiş dəyişikliklər – nazir Şahin Mustafayev Baş Nazirin müavini postuna, Vergilər naziri Mikayıl Cabbarov isə vergi yığımı və siyasətinə nəzarəti saxlamaqla, İqtisadiyyat naziri vəzifəsinə təyin olundu – Azərbaycanın ehtiyac duyduğu iqtisadi islahatların genişləndirilməsi və sürətləndiriməsi üçün təkanverici qüvvə ola bilər.\nBu kadr dəyişiklikləri Prezident İlham Əliyevin hökumətdə yer alan 70 yaşdan yuxarı vəzifəli şəxslərin gənclərə və yeni ideyalara yol açmaları üçün kənara çəkilməli olduqlarına dair ictimaiyyətə açıq surətdə fikir bildirməsiylə eyni vaxta təsadüf etdi. “Müasir dünya iqtisadiyyatı haqqında yenilikçi biliklərə sahib olan gənclər məsul dövlət vəzifələrini icra etməlidirlər. Biz 21-ci əsrdə yaşayırıq və köhnəlmiş zehniyyət və düşüncə ilə gələcəyə doğru irəliləyə bilmərik”, - cənab Əliyev qeyd etdi. 1994-cü ildən bəri Prezident Administrasiyasının rəhbəri postunda çalışan Dr. Ramiz Mehdiyevin vəzifədən getməsi bu baxımdan xüsusi əhəmiyyət daşıdı. 80 yaşı adlamış R.Mehdiyev, Qərb ideya və islahatlarına qarşı şübhəçi yanaşmaya malik birisi kimi xarakterizə edilirdi.\nXarici valyuta və dövlət gəlirlərinin böyük bir hissəsini təmin edən mühüm neft və qaz ehtiyatlarına sahib olmaqla yanaşı, Azərbaycan uzunmüddətli rifah və inkişafı üçün iqtisadiyyatını şaxələndirməlidir. 10 milyonluq Azərbaycan əhalisinin 2/3-dən çoxu 1990-cı ildə və ya daha sonra doğulmuşdur və iş yerlərinin açılmasına ehtiyac vardır. Karbohidrogenlər əhəmiyyətli gəlir verə bilər, lakin sektor ağır əmək tələb edir. İqtisadiyyatı neft və təbii qaz hasilatına olan asılılıqdan uzaqlaşdırmaq, yeni sənaye və müəssisələrin yaradılmasını təşviq etmək, iş yerlərinin növlərini və sayını artırmaq bir neçə ildir ki, qarşıya qoyulmuş vəzifələrdir.\n2014/2015-ci illərdə dünya miqyasında neft qiymətlərinin çökməsi hökumətin 2016-cı ildə bir sıra iqtisadi islahatlara başlaması ilə nəticələndi. Bu islahat proqramı digər ölkələrin təcrübələrini, xarici praktikaları və Azərbaycanda fəaliyyət göstərən müəssisələrin tövsiyələrini əsas götürdü. Sahibkarlığın təşviq edilməsi, eyni zamanda yaradıcılığın dəstəkləndiyi və risk alan şəxslərin təqdir ediləcəklərini hiss elədikləri biznes iqlimini inkişaf etdirmək üçün hüquqi və tənzimləyici mühitə dəyişikliklər edilməsinə ehtiyac olduğu anlaşıldı.\nİqtisadi islahatlar çox vaxt zəruri hesab olunsa da, əksər hallarda bunu görmək çətindir. Bu, ABŞ-da, digər sənayeləşmiş ölkələrdə, inkişaf etməkdə olan bazar iqtisadiyyatı ölkələrində və inkişaf etməkdə olan ölkələrdə bir reallıqdır. İslahatlar nadir hallarda ağrısız və asan olur və ilkin dəyişikliklər ya da bir qədər yaxşılaşma ictimaiyyətə "kifayətdir" demək üçün səbəb ola bilər. İslahatları tez–tez müşayiət edən çətinliklər, yaxud təlatümlər – iqtisadçılar bunu “J” əyrisi adlandırırlar, bir şeyin sürətlə yüksəlməzdən əvvəl çətin və ya pisə doğru getdiyi görünür – islahatları yavaşladan, yaxud dayandıran əks istiqamətli küləklər də yarada bilir.\nProblem ondadır ki, şərtlərin daha da çətinləşə biləcəyinə görə islahatlara olan ehtiyac aradan qalxmır. Əksinə, bir sıra ölkələrdə olduğu kimi, islahatları təxirə salmaq və ya kənara qoymaq onları daha çətin, daha ağrılı və zəruri hala gətirir.\nİqtisadi islahatlarla bağlı qərarlar Azərbaycana aiddir. Keçən həftəki kadr dəyişiklikləri ölkənin intellektual mülkiyyətin qorunması, şəffaflığın möhkəmləndirilməsi, qanunun aliliyinin yaxşılaşdırılması və korrupsiyaya qarşı mübarizə kimi addımlar atılması ilə islahatların sürət qazanacağına işarədir. Bu baxımdan, Azərbaycan Ümumdünya Ticarət Təşkilatına (ÜTT) üzv olmaq üçün danışıqlara getməlidir; bu təşkilata üzvlük bir çox inkişaf etməkdə olan ölkələr üçün bazar iqtisadiyyatı qaydalarını ciddi tətbiq etdiklərini, qlobal ticarət sistemində tam tərəfdaş və iş üçün açıq olduqlarını göstərən bir əlamətdir. Ümid edirik ki, hökumət də rəy və gələcək fikirlər əldə etmək, eləcə də islahatlara əlavə dəstək vermək üçün Azərbaycan iqtisadiyyatındakı bütün səhmdarlarla dialoqu dərinləşdirəcəkdir.\nDünya Bankı hazırda bizneslə məşğul olmağın asanlığı baxımından Azərbaycanı 25-ci yerdə qərarlaşdırıb. Dünya İqtisadi Forumu Qlobal Rəqabətlilik İndeksində Azərbaycanı Yunanıstan, Cənubi Afrika və Türkiyədən önə çıxarmış və “Heritage” Fondu Azərbaycana 65.4 bal vermişdir. Fond mütəxəssisləri hesab edir ki, 60 bal toplamış ölkə üçün bu elə bir mərhələdir ki, düzgün siyasət aparıldığı təqdirdə yüksələrək yaxşı nəticələr əldə edə bilər.\nXəzər bölgəsindəki digər ölkələr kimi Azərbaycan da çoxsaylı iqtisadi çətinliklərlə üzləşir. Lakin Azərbaycanın kölgə iqtisadiyyatını ələ keçirmək, korrupsiyaya qarşı mübarizəni ikiqat artırmaq, hökumətin iqtisadi fəaliyyətlərə lazımsız müdaxiləsini aradan qaldırmaq, qanunun aliliyini gücləndirmək və sahibkarlığın, iş yerlərinin açılmasına və daha böyük rifaha nail olmaq üçün imkanları vardır".\nTÜRK 2019-10-31 16:48:56\nAmma digər ruspərəst mamedyarov hələ də iş başındadır, əlacında olsa, azərbaycani bir gecəhə rusiyaya birləşdirər, özü də gecələr yuxusunda kosmopolit sovet bakısındakı erməni dostlarını görür...\nTöycüyyev 2019-10-31 16:48:56\nİslahat dəyişikliyi iqtisadi səmərə və ya ictimai fayda vermirsə onun harası iqtisadidir? Səriştəli kadrın təcrübəsizlə əvəzi də qüdrətcə, sadəcə iqtidarı dəstəkləmə dalğası olsa da belə kosmik uçuşdan yerə düşməkdir. Azı 20 gəlirli ildə əsaslı iqtisadiyyatın bünövrəsi belə qoyulmayıb. Neft gəliri ilə qabardılan büdcə qlobal(alıcı) yüksək, əslində çox yanlış rəqabət görüntüsü verməkdədir. Nəticədə müstəqil ixtisaslı hökumətə ehtiyac duymayan DÖVLƏT öz vilayətinin hərbi-iqtisadi işğalında qalmaqdadır?\nhəqiqət 2019-10-31 16:48:56\nBu məqalənin bashliqi CHOX SADƏLOVH oxuculara unvanlanib : “RAMİZ MEHDİYEVİN GETMƏSİ XÜSUSİ ƏHƏMİYYƏT DAŞIDI…” – ABŞ-ın keçmiş səfiri Azərbaycan Kreml rejiminin TAM TƏSIR ZONASINA DAXILDIR....


Ukrayna Saakaşviliyə cinayət işi açdı » Qaynarinfo.az\nUkrayna Saakaşviliyə cinayət işi açdı\nUkrayna prezidenti Petro Poroşenko Mixail Saakaşvilinin sərhəddi keçərək Ukraynaya daxil olması barədə açıqlama verib.\n"Qaynarinfo" "Kyiv Post"a istinadən xəbər verir ki, Poroşenko "Bu dövlətin təhlükəsizliyi məsələsidir. Mənə sərhəddi kimin pozduğu maraqlı deyil, şərqdəki döyüşçülər və ya qərbdəki siyasətçilər. Burada sadəcə qanun qarşısında məsuliyyət məsələsi var" deyib.\nUkrayna polisi Saakaşvili və onun tərəfdarlarına sərhəddi qanunsuz keçmək iddiası ilə cinayət işi açıb. Daxili işlər naziri Arsen Avakov bildirib ki, bu cinayətə görə 5 ilə qədər həbs cəzası düşür.\nMixail Saakaşvilinin vəkili isə qeyd edib ki, Ukrayna qanunlarına əsasən, ekstremal hallarda ölkə sərhəddini keçmək qadağan deyil, əgər Saakaşvili vətəndaşlığı olmayan biri kimi qəbul edilsə belə, Ukraynada daimi yaşamaq hüququna sahibdir və ölkəyə vizasız, problemsiz daxil olmaq hüququ var.\nQeyd edək ki, sabiq Gürcüstan prezidentinin adı ölkəsində korrupsiya hallarında çəkilmiş, 2 il əvvəl Ukrayna höküməti tərəfindən ona vətəndaşlıq verilmiş və Odessa valisi təyin edilmişdi. Daha sonra Poroşenko höküməti ilə problem yaşayan Mixail Saakaşvili istefa verərək müxalifət tərəfə keçmiş və ölkədən qovulmuşdu.


V beynəlxalq xoreoqrafiya festivalında uğur əldə olunub\nTəhsil Nazirliyinin tabeliyində olan 2 nömrəli Uşaq-Gənclər İnkişaf Mərkəzinin dərnək üzvləri Gürcüstan Respublikasının paytaxtı Tbilisi şəhərində keçirilən tanınmış rəqqas və baletmeyster Vaxtanq Çabukiani adına V beynəlxalq xoreoqrafiya festivalında iştirak edib.\n10 ölkənin iştirak etdiyi festivala 7-11, 12-16 və 17-20 yaş qrupları üzrə rəqqaslar qatılıb.\nFestival iştirakçılarının çıxışlarının qiymətləndirməsi beynəlxalq səviyyəli münsiflər heyəti tərəfindən aparılıb.\n2 nömrəli Uşaq-Gənclər İnkişaf Mərkəzi festivalda “Təbəssüm” və “Xarı bülbül” rəqs qrupları ilə təmsil olunub. Dərnək üzvləri “Folklor” nominasiyası üzrə “Şənlik” və “Bayram” rəqsləri ilə çıxış edərək “Qızıl kubok” qazanıb və festivalın laureatı adına layiq görülüblər.\nFestival çərçivəsində Gürcüstanın Xoreoqrafiya Assosiasiyasının vitse-prezidenti, Gürcüstan Dövlət İncəsənət Universitetinin kafedra müdiri, məşhur xoreoqraf Natalya Diqmelaşvili uşaqlara ustad dərsləri keçərək gürcü rəqsləri haqqında məlumat verib.


"İslam coğrafiyasında ən əhəmiyyətli problem iman və təhlükəsizl | TRT Azerbaycan\n"İslam coğrafiyasında ən əhəmiyyətli problem iman və təhlükəsizl\nDini İşlər İdarəsinin rəhbəri Mehmet Görməz İslam ölkələri səfirləri üçün verdiyi iftar yeməyində çıxış edib.\n30.06.2015 ~ 12.08.2020\nİslam dini yeni ortaya çıxmış bəzi səhv anlayışların təhdidi altındadır.\nDini İşlər İdarəsinin rəhbəri Mehmet Görməz İslam ölkələri səfirləri üçün verdiyi iftar yeməyində belə bir açıqlama ilə çıxış edib. O, son 10 ildə ortaya çıxan yeni dini anlayışların İslamın yer üzünə gətirdiyi rəhmət mesajlarını təhdid etməyə başladığını söyləyib.\nMehmet Görmez çıxışında İslam coğrafiyasında ən əhəmiyyətli problemin iman və təhlükəsizlik olduğunu vurğulayıb. İslam ölkələrinin din təhsili, dini təhsil verən mexanizmlərini nəzərdən keçirməsinin lazım olduğunu söyləyən idarə sədri "Uca dinimiz bizi problemləri əvvəl öz nəfsimizdə, ürəyimizdə axtarmağa dəvət edir." deyə vurğulayıb.


Həbsdə olan AXCP fəalı İlham Əliyevi dəstəkləyən bəyanat yayıb\n2021, 02 Avqust, Bazar ertəsi, Bakı vaxtı 15:44\nAXCP fəalı Daşqın Məlikov\nAXCP fəalı Daşqın Məlikov oktybarın 3-də həbsxanadan İlham Əliyevin namizədliyini dəstəklədiyini bildirən bəyanatla çıxış edib.\nBu barədə AzadlıqRadiosuna gənc fəalın atası Əlisafa Məlikov məlumat verib.\n“Oğulum xəstədir, hər gün yorğan-döşəkdədir, artıq həbsxanada dözə bilmir”\nDaşqın Məlikov müraciətində təmsil olunduğu partiyanın üzvlüyündən də imtina etdiyini yazıb. Atasının dediyinə görə, oğlu 2-ci qrup əlildir, onun asması var.\nDaşqın Məlikov 2013-cü il martın 25-də Sumqayıtda tutulub. O, Cinayət Məcəlləsinin 234.1 (satış məqsədi olmadan narkotik vasitələrin saxlanması) maddəsi ilə təqsirli bilinərək 2 il 6 ay azadlıqdan məhrum edilib.\nBir sıra beynəlxalq təşkilatlar Daşqın Məlikov vicdan məhbusu kimi tanıyıb. Oktyabrın 1-də AŞPA-ya təqdim olunan siyasi məhbuslarla bağlı siyahıda onun da adı var.


Çağdaş şerimizin sayılıb-seçilən nümayəndələrindən olan və lirik şair kimi tanınan İlhamın "Gülüm yarpıza döndü"(1999), "Ağlama ququşu" (2002), "Ey dil" (2006), "Laçın folkloru" (2009) kimi şeir kitabları Bakıda, "Əsir dağlar" (2009) şeir kitabı isə Tehranda işıq üzü görüb.\nOnun 2004-cü ildə Bakıda yayımlanan "İlham qapısı" kitabında isə müxtəlif illərdə fərqli sənət sahəsinin təmsilçiləri – şairlər, yazıçılar, rəssamlar, tənqidçilər, bəstəkarlar, jurnalistlərlə etdiyi söhbətlər toplanmışdır.\nİlham Qəhrəman çoxəsirlik folklor ənənələriylə sıx bağlılıq, canlı xalq danışıq dili elementlərindən yaradıcı bəhrələnmə, orijinal bədii təsvir və ifadə vasitələri İlhamın ictimai-siyasi mövzulu, yurd həsrətli, məhəbbət duyğulu şeirlərinin yadda qalan özəllikləridir.\nO, çağdaş şeirimizdə istər siyasi, istərsə də sevgi lirikasının ən maraqlı nümunələrinin müəllifi kimi tanınır.\n"Gülüm yarpıza döndü"(1999),\n"Ağlama ququşu" (2002),\n"İlham qapısı" 2004\n"Ey dil" (2006),\n"Laçın folkloru" Bakı, Adiloğlu, (2009), 236 səh.\n"Əsir dağlar" (2009), Tehran.\nTarix: 16.01.2013 / 19:55 Müəllif: *_*M_O_N_I_K_A*_* Baxılıb: 298\tBölmə: Şairlər və Yazıçılar\nEn Maraqlı melumatlar Yoldaşı Bağışlanmayan Keyfi Axmaqliqdir Yuxuda Lak görmək tek xaya Fitnələr və qiyamətin əlamətləri SURƏSININ Ürəyin sirrləri Quran işığında Emanet Titanikin batacağını öncədən bilmiş yazıçı yanvar Avtomobilde Sen O Tarixi Xatirlamirsan Qeybdən Səs Qırmızı şərabın faydaları Qubad Cekman olarlar ŞƏRAB Ayıq İKİ NÖQTӘ Sevgi Cumlelerim Oldun Düşmanlara şeir Fərhat Əmircanlı Coban Cewmesi Meyitxanada yarıldığı zaman dirildi Baratzadə ƏSRİAŞURAYADƏK OLAN DÖVRAN Nəriman Yoluxucu xesdelik SILDIM TEHSIL IMKANLARI BU GUN ƏNNİSA Qadınlar surəsinin təfsiri 131140 Ayələr Uşaqlar Leyleklere İnanmır Mubarize Xocalı soyqırımının tanınması petisiyasına səs say Vin Dizel O Kuce Azərbaycanda təsviri sənət XX əsrin ikinci yarısın Badımcan Körpəm niyə qusur Görünür gözlərimə xar bu gülşən sənsiz hafiz baxis kisi kimi Yuxuda Qar Manaf Süleymanov Cox Daniwmaq Sevgi Iwte Budur Hörümçək toru qədər yaxşılıq


BƏXTİYAR VAHABZADƏNİN GÜLMƏLİ ŞEİRLƏRİ: “MƏMMƏDRƏHİM, RAYKOM KATİBİ SƏNİ MİNƏ BİLƏR?…” | xeyrulla xayal\n5-ci kursda bizə bizdən yuxarıda kursda qalan bir neçə qiyabiçi qoşulmuşdu. Onlardan birinin adı Məmmədrahim idi. Yaşı otuzdan çox olardı. Kolxoz suçusuna oxşayan iri qulaqlı, arıq bu kişinin filologiyaya hətta lap uzaq münasibəti olduğuna inanmaq mümkün deyildi. Onunla tanışlığım yoxdu, səsini də eşitməmişdim. Bəlkə adını da ilk dəfə onu Bəxtiyar Vahabzadə ayağa qaldıranda öyrənmişdim.\nA kişi, sən bilirsən ki, körpələri zəhərləyirlər, şeir yazıb sandığa niyə qoyursan, bu şeiri göndər xəlvətcə Amerikanın səsi radiosuna, Azadlığa, Birləşmiş Millətlər Təşkilatına, Mərkəzi Kəşfiyyat İdarəsinə… Soljenitsın kimi… Qoy səni tutsunlar! Öldürməyəcəkdilər ki. Bir az yatardın. Ancaq bütün dünyada adın çıxardı. Bəlkə DDT-ni də əvvəlki kimi hara gəldi tökməzdilər. Bəlkə beş-on gəlini, beş-on körpəni xilas edərdin. Yox, sən bunu yazıb qoyursan sandığa, ancaq Leninə yazdığın poemanı qapıb aparırsan Əliyevin üstünə, Əliyev sənə Dövlət mükafatı verdirir, orden verdirir…\nOna görə bizim oriyentirəlrimiz yoxdur. Ona görə belə nal-məxa vurmuş adamları imam sayırıq, çünki özümüz də əqidə ilə yaşamağı zülm sayırıq, özümüz də nala-mıxa vura-vura yaşayırıq…\nOna görə hardayıqsa, ordayıq…\nYəni, ruslar demişkən, ayıb olmasın, v polnom …derme…\nP.S. Deməliyəm ki, Bəxtiyar Vahabzadənin təsvir etdiyi «zülmlü» illərdə Azərbaycana Heydər Əliyev rəhbərlik edirdi. Və elə həmin illərdə cənab Vahabzadə Heydər Əliyevdən bütün mümkün mükafatları almışdı.Və yeyəndə də boğazında qalmamışdı…\nЗапись опубликована 03.01.2019, в Azərbaycan, MƏQALƏLƏR и отмечена Bəxtiyar Vahabzadə, Bəxtiyar Vahabzadənin şeirləri, DDT pestisidi, gədəbiyyat, Səbr elədik şeiri, Vahabzadənin sandıq şeirləri. Сохранить в закладки.\n← POL VERLEN. RƏFİQƏLƏR: 1. BAHAR\nPOL VERLEN. RƏFİQƏLƏR: 2. YAY →\n457 824 hits


Parlamentin mikrofonlarını kim söndürüb?! – Xural qəzeti\nSabir Rüstəmxanlı, Fazil Mustafa, Qüdrət Həsənquliyev və İqbal Ağazadəyə diqqət…\nBir müddət əvvəl qəzetimizin baş redaktoru Əvəz Zeynallı 4-cü çağırış yeni təyin olunan Milli Məclisin açılış mərasimində bir sıra deputatın prezidentə sözünün olduğu, ancaq onlara bu imkanın verilmədiyi haqda müəllif yazısı ilə çıxış etmişdi. «Milli Məclis lal oldu!!!» başlıqlı manşet yazısında baş redaktor qeyd etmişdi ki, prezident İlham Əliyev Milli Məclisə daxil olandan deputatların mikrofonları söndürülüb və onlara danışmaq imkanı verilməyib. Əvəz Zeynallının yazdığına görə, hətta öz təyin etdikləri deputatlarına belə inanmayan rejim, bununla qanunvericilik hakimiyyətinin bir heç olduğunu gözlər önünə sərib.\n«Bizim Yol» qəzetinə müsahibə verən VHP sədri, deputat Sabir Rüstəmxanlı baş redaktorun bir neçə həftə bundan əvvəl gündəmə gətirdiyi, ancaq maraqlıdır ki, ölkə mətbuatının o qədər də diqqət yetirmədiyi bu məqama təkrar toxunub. Sabir Rüstəmxanlı prezident İlham Əliyevin parlamentə gəlişində ona sözlərinin olduğunu deyib: «Biz parlamentdə olan digər partiyalarla müzakirə aparmışdıq. Prezidentə deyəcəyimiz sözlər var idi. Ancaq elə vəziyyət yaratmışdılar ki, yerdən durub nəyisə demək yaxşı çıxmırdı. Prezident YAP-ın sədri olmaqla yanaşı, ölkənin rəhbəridir. Biz elə onun qaldırdığı məsələlərlə, seçkidən sonra yaranan vəziyyətlə bağlı müzakirələr apara bilərdik.» Sabir bəyin dediklərindən də görünür ki, həqiqətən mikrofonlar söndürülüb və parlamentin tərkibinə düşən digər nümayəndələr bu məsələdən şok olublar. YAP-çı deputatlara danışmamaq, bir növ «lal olmaq» haqqında prezidentin YAP-çılarla görüşəndən sonra tapşırıq verilibmiş. Amma kənardan təyin olunan 10-11 nəfərə tapşırıq verməkdənsə, mikrofonu söndürməyi məsləhət biliblər. Əvvəlcə müzakirələr aparıldığını, təxminən 15-ə qədər deputatın çıxışa yazıldığını Əvəz Zeynallı da yazısında vurğulamışdı. O məqamı Sabir Rüstəmxanlı da qeyd edir və «digər partiyalarla müzakirə» apardıqlarını açıqlayır. Məlumata görə, bu partiyalara BAXCP sədri Qüdrət Həsənquliyev, ÜP sədri İqbal Ağazadə, BQP sədri Fazil Mustafa və digərləri qatılıb. Son günlərin «vəzifə qovğası» onu göstərir ki, parlamentdə təmsil olunan deputatlar prezidentin diqqətinə bu məsələni də çatdırmaq istəyirmişlər. Amma söndürülən mikrofonlar buna imkan verməyib. Görünür ki, durub yerlərindən danışmağa da risq etməyiblər. Hər halda Sabir bəy bunu «yaxşı çıxmırdı» sözləri ilə əvəzləyir.\nGörünən odur ki, Sabir Rüstəmxanlı, Fazil Mustafa, Qüdrət Həsənquliyev, İqbal Ağazadə nə qədər iqtidara yaxın siyasi xətt izləsələr də, kritik məqamda onların da sözləri keçərli deyil. Keçərli olmamaq cəhənnəmə, kritik məqamda hətta onların mikrofonlarını da söndürürlər. Deməli, iqtidar onlara da inanmır. Bu da onu deməyə əsas verir ki, adını çəkdiyimiz deputatlar gərəkdiyi zamanlarda yenə söz demək imkanlarını saxlayıblar. Deməli, hər şey hələ tam itirilməyib…


Polislər Şəhidlər xiyabanında əlil hərbçini qaldırır – Bakı Meriyası səs-küy yaradan foto HAQDA » Teref.az\n20 Yanvar faciəsinin 29-cu ildönümü zamanı şəhidləri ziyarətə gələn fiziki qüsurlu hərbçinin fotosu sosial şəbəkələrdə müzakirələrə səbəb olub. Fotoda əlil arabasında oturan hərbçinin iki polisin köməkliyi ilə pilləkənləri qaldırılması əks olunub.\nSosial şəbəkə istifadəçiləri paylaşım zamanı fotoya “qəhrəman polislərimiz, qürur yerimiz” şərhini verərkən, digərləri ərazidə fiziki məhdudiyyətli şəxslər üçün pandusların olmamasına diqqət çəkərək, “qürurlanmaq yox, utanmaq lazımdır”-yazıblar.\nMəsələ ilə bağlı Bakı Şəhər İcra Hakimiyyətinin (BŞİH) mətbuat xidmətinin rəhbəri İsrafil Kərimov Modern.az-ın sorğusuna cavab olaraq bildirib ki, sonuncu təmir zamanı bu kimi məsələlər nəzərə alınıb:\n“Bakı Şəhər Mənzil-Kommunal Təsərrüfat Departamentindən mənə verilən məlumata görə, sonuncu dəfə Şəhidlər Xiyabanında əsaslı təmir işləri yekunlaşdıqdan sonra fiziki məhduiyyətli vətəndaşların Şəhidlər Xiyabanını rahat şəkildə ziyarətini təmin etmək, eskalator və əlil arabalarının yuxarı qaldırılması üçün xüsusi lift qurşadırılıb. Əlil şəxslər həmin eskalator vasitəsilə yuxarı qaldırılır, onunla da aşağı düşürülür”.\nİ.Kərimov qeyd edib ki, eskalator və lift xiyabanda sonuncu qəbirlər olan hissədə quraşdırılıb.шаблоны для dle 11.2


İsmayıllı rayonunda uzunluğu 15 kilometr olan 2 yol layihəsinin icrası yekunlaşıb » Azim.az\nİsmayıllı rayonunda uzunluğu 15 kilometr olan 2 yol layihəsinin icrası yekunlaşıb\n20-11-2019 09:57 Bölmə: Bölgə\nPrezident İlham Əliyevin sərəncam və tapşırıqlarına əsasən, ölkə əhəmiyyətli yolların inşası, mövcudlarının isə müasir səviyyəyə çatdırılması sahəsində mühüm layihələrin icrası ilə həm vətəndaşların rahat gediş-gəlişi təmin olunur, həm də ölkəmizin turizm potensialı daha da genişləndirilir. Bu tapşırığın icrası ilə əlaqədar olaraq İsmayıllı rayonu ərazisində cari ildə 2 yol infrastrukturu layihəsinin icrası yekunlaşıb.\nDövlət başçısının İsmayıllı rayonunda vətəndaşların rahat gediş-gəlişinin təmin olunması istiqamətində verdiyi sərəncamlara əsasən, Azərbaycan Avtomobil Yolları Dövlət Agentliyi tərəfindən icra olunmuş yol infrastrukturu layihələrinin ümumi uzunluğu 15 km təşkil edir.\nSöhbət başlanğıcını respublika əhəmiyyətli Muğanlı-İsmayıllı avtomobil yolunun 30-cu km-dən götürən Təzəkənd-Ağbulaq-Qoşakənd, həmçinin başlanğıcını respublika əhəmiyyətli Qaraməryəm-İsmayıllı-Şəki avtomobil yolunun 27-ci km-dən götürən Quşencə-Zoğallıq marşrutları üzrə yaşayış məntəqələrini əhatə edən avtomobil yollarından gedir.\n5 yaşayış məntəqəsini əhatə edən IV texniki dərəcəli olan avtomobil yolları uzun illər təmir olunmadan istifadə edildiyindən və təbii faktorların təsirindən yararsız vəziyyətdə idilər, çiyinlər atmosfer yağıntıları nəticəsində yuyulmaya məruz qaldığından aşağı səviyyədə idi, küvetlər dolmuş və səth sularının kənarlaşdırılması çətinləşmişdir, üstəlik yolun bəzi hissələrində torpaq yatağı təbii relyef ilə eyni səviyyədə idi. Bu səbəbdən yolun əsaslı şəkildə yenidən qurulmasına və bərpasına ehtiyac yaranmışdır.\nBütün bunlar nəzərə alınaraq Azərbaycan Avtomobil Yolları Dövlət Agentliyi tərəfindən İnşaat Norma və Qaydaları”nın tələblərinə əsasən, təxirəsalınmaz tədbirlərə start verildi. Layihəyə uyğun olaraq, yollar boyu torpaq yatağının deformasiyaya uğramış hissələri və yararsız örtük qazılaraq çıxarılıb, yolun normativ eninin alınması üçün genişləndirmə işləri aparılıb, qazılmış və genişləndirilmiş hissələrə, həmçinin yolun torpaq yatağının bərpası və yerin təbii relyef səviyyəsindən qaldırılması üçün yararlı material tökülərək kipləşdirmə işləri aparılıb və yeni yol yatağı inşa edilib.\nMövcud suötürücü borular sınmış və çökərək istismara yararsız vəziyyətdə olduğu üçün yeni suötürücü boruların quraşdırılmasına ehtiyac var idi. Bunun üçün yollar boyu müxtəlif diametrlərə malik 191 paqon-metr uzunluğunda yeni dəmir-beton suötürücü borular, həmçinin kommunikasiya xətlərinin keçirilməsi üçün 122 paqon-metr metal boruların quraşdırılması işləri müvəffəqiyyətli icra edilib.\nKüvetlər dolduğundan və səth sularının kənarlaşdırılması çətinləşdiyindən, bundan başqa bəzi hissələrdə küvetlərin mailliyi çox olduğu üçün yuyulmalar və dağılmalar baş verdiyindən layihələr çərçivəsində 1200 paqon-metr uzunluğunda küvet hissə avtoqreyderlə açılıb, 900 paqon-metr uzunluğunda yeni “U” şəkilli dəmir-beton küvetlər, bundan başqa lazımi qalınlıqda yol əsasının inşası işləri aparılıb.\nYollar boyu 2 laydan ibarət yeni asfalt-beton örtüyünün döşənməsi işləri görülüb. Ümumilikdə tikintinin aparıldığı sahə 150 min kv.m-ə yaxındır.\nLayihənin sonuncu mərhələsində zəruri olan yerlərdə 7 avtobus dayanacağının inşa edilib, hərəkətin normal təşkil üçün yol nişanlarının, siqnal dirəklərinin və km göstəricicilərinin quraşdırılması, yolcizgi və yolgöstərici xətlərinin, həmçinin piyada zolaqlarının çəkilməsi işləri aparılıb.\nAvtomobil yollarının yenidən qurulması 5 mindən artıq əhalisi olan 5 yaşayış məntəqəsinin rayon mərkəzi ilə nəqliyyat əlaqəsinin yaxşılaşdırılmasında, həmçinin bu bölgədə iqtisadiyyatın və kənd təsərrüfatının inkişafında mühüm əhəmiyyət kəsb edir. Bütün bunlar bir daha sübut edir ki, ölkəmizdə həyata keçirilən sosial-iqtisadi siyasətin əsas istiqamətlərindən biri də kənd və qəsəbələri birləşdirən yeni yolların salınması, mövcudlarının isə əsaslı şəkildə yenidən qurulmasıdır.


Massacre üçün axtarış nəticələri\nMassacre üzrə nəticələr (7):\nTexas qətliamı və ya Zəncirli mişarla Texas qətliamı (ing. The Texas Chain Saw Massacre) — Filmi ABŞ filmidir. Film çox kiçik büdcə ilə çəkilsə də, tamaşaçılara qorxunc anlar yaşatmağı bacarır.\nTexas polislər qə..\tArdın oxu »\nMəzmunArdın oxu »\nThe Khojaly Massacre was the killing of hundreds of ethnic Azerbaijani civilians from the town of Khojaly on 25–26 February 1992 by the Armenian and, partially, by CIS armed forces during the Nagorno-Karabakh War. According to the Azerbaijani side..\tArdın oxu »\nBir çox ölk..\tArdın oxu »\nCeymstaun qətliamı (ing. Indian massacre of 1622) - 1622-ci ildə Şimali Amerikaya gəlmiş Avropalıların yaşadığı Ceymstaun şəhərində, hindular tərəfindən gerçəkləşdirilmiş qətliam. 1607-ci ildə Ceymstaun şəhəri salınanda, ilk vaxtlar gəlmələrin yerli əha..\tArdın oxu »


18 may – Beynəlxalq Muzeylər Günü | Icomaz.az\nAzərbaycan Milli İncəsənət Muzeyi isə 18 may saat 12:00-da tarixində ilk dəfə olaraq görmə qabiliyyətini tamamilə və ya qismən itirmiş uşaqların rəsmlərindən ibarət sərgi təqdim edəcək. Bu rəsmlər muzeydə “Sərhədsiz incəsənət” adlı beynəlxalq seminar çərçivəsində Tbilisi Rəssamlıq Akademiyasının professoru Georgiy Quramoviç Quraspaşvillinin xüsusi metodikası ilə keçirilmiş ustad dərsləri zamanı 5 nömrəli Respublika xüsusi internat məktəbinin və Reabilitasiya Mərkəzinin şagirdləri tərəfindən yaradılıb. Virtual sərgini muzeyin facebook, instagram və twitter səhifələrindən izləmək mümkün olacaq.\nBeynəlxalq Muzeylər günündə YARAT Müasir İncəsənət Məkanı, Bakı Şəhər Mədəniyyət Baş İdarəsinin dəstəyi ilə, multimedia layihəsini həyata keçirməyi planlaşdırır. Proqramda auditoriyaya eksklüziv rəsm əsərlərinin toplusu təqdim olunacaq. Tamaşaçılar müxtəlif mövzulara və tarixi dövrlərə aid olan muzey kolleksiyaları və sərgi layihələri haqqında yeni və maraqlı məlumatlar əldə edə biləcəklər. Əsərlər Azərbaycan Milli Xalça Muzeyi, XX-XXI əsrlər Azərbaycan Rəngkarlığı Muzeyi, Macarıstan Milli Muzeyi, Marka Rotko İncəsənət Mərkəzi (Latviya), Moda Muzeyi (Latviya) YARAT Müasir İncəsənət Məkanı tərəfindən təqdim olunacaq. Bir sıra muzeylərin kolleksiyaları və sərgi layihələrindən olan əsərlər, hazırda karantin rejimində yaşayan şəhər sakinlərinə, onların yaşadıqları məkanlarda videoproyeksiyalar vasitəsi ilə nümayiş etdiriləcək. Tədbir zamanı tamaşaçılar mənzillərinin pəncərələri və eyvanlarından bu təqdimatı müşahidə edərək, öz dünyagörüşlərini genişləndirməklə yanaşı, bədii yaradıcılıq mövzusunda düşünmək imkanı verən muzey eksponatları ilə tanış olacaqlar.\n18 may saat 11:00-da Masallı Rayon Tarix-Diyarşünaslıq Muzeyi rəsmi facebook səhifəsi ilə “Halay” folklor musiqi və rəqs ansamblının ifasında “Folklorumuzun keçmişi və bu günü” mövzusunda virtual təqdimat keçirəcək.


Reuters: Airbus 321 təyyarə qəzasını İŞİD öz üzərinə götürüb – Analitik informasiya portalı\n31.10.2015 19:48 26.10.2020 16:48 Yenises.ru\t0 Şərh\n“İslam dövləti”” Aamaq informasiya agentliyi vasitəsilə Airbus 321 təyyarəsinin qəzasına cavabdehliyi öz üzərinə götürüb. Bu xəbəri Reuters agentliyi də öz saytında yerləşdirib.\n“”Koqalımavia”” hava şirkətinə məxsus Airbus 321 laynerinin Şərm-Əl-Şeyxdən Sankt-Peterburqa istiqamət götürən 9268 saylı reysi Misirdən səhər saat 06:51-də uçmüş və ondan sonra Kiprin Larnak hava ərazisində radardan itmişdi. Təyyarənin göyərtəsində 7 ekipaj üzvü və 217 sərnişin olub. Rusiyanın Misirdəki səfirliyindən verilən məlumata görə təyyarədə olan bütün sərnişinlər həlak olub.\n← Ramiz Abutalıbovun doğum gününə- Təbrik mesajları\nAlmaniya və Fransanın hava şirkətləri Misirə uçuşlarını dayandırdı →


Bərdə Regional Mədəniyyət İdarəsi Tərtər rayon Heydər Əliyev Mərkəzi 1 dekabr – Laçın rayonun işğaldan azad olunması ilə əlaqədar olaraq “Azad Laçın “ adlı dəyirmi masa təşkil edildi. - Heydər Əliyev Mərkəzlərinin İnformasiya Portalı\nBərdə Regional Mədəniyyət İdarəsi Tərtər rayon Heydər Əliyev Mərkəzi 1 dekabr – Laçın rayonun işğaldan azad olunması ilə əlaqədar olaraq “Azad Laçın “ adlı dəyirmi masa təşkil edildi. Tədbirdə Laçın rayon sakinləri və Laçın rayon Nərimaniya kənd orta məktəbinin müəllim və şagird kollektivi iştirak etdilər. Tədbiri giriş sözü ilə açıq elan edən Tərtər rayon Heydər Əliyev Mərkəzinin direktoru Səlimə Yusibova ilk növbədə qonaqları salamladı. Vətən uğrunda şəhadətə yüksəlmiş şəhidlərinin əziz xatirəsi 1 dəqiqəlik sükutla yad edildi. Azərbaycan Respublikasının Dövlət Himni səsləndi. Sonra Səlimə xanım tədbir iştirakçıları ilə Laçın rayonu haqqında təəssüratlaarını bölüşdü. Tədbirin gedişatı zamanı Lacın rayon Nərimaniya kənd orta məktəbinin müəllim və şagird kollektivi də Laçın rayonu ilə əlaqədar öz fikirlərini bizimlə bölüşdü. Tədbirin sonunda isə Laçın rayonun görüntülərini özündə əks etdirən videoçarx göstərildi.


“Məni şillə-şapalaqla da dayandıra bilmirlər” - Qalmaqallı müsahibə - MILLIYOL\n“Məni şillə-şapalaqla da dayandıra bilmirlər” - Qalmaqallı müsahibə\nTarix 12.07.16, 17:00\nBildirçin quşu bir yerdə durmur, digər quşlardan fərqli olaraq elə ucadan cikkildəyir ki, gəl görəsən... Bizim redaksiyanın Bildirçini kimi...\nO da bir yerdə durmur, hər zaman nəsə axtarış, arayış içində olur. Bu dəfə də bir yerdə durmadı, yazar olmasına baxmayaraq, yazısından daha çox geyimi, “facebook” macəraları ilə tanınan bir xanımı – Leyla Namazovanı tapdı. Onu kimdən soruşduqsa, məhz elə ətəyindən danışdı.\nBizim bildirçin bilmək istəyir ki, Leyla Namazova necə yazardır. Və buna görə o, xanım yazarı sorğu-suala çəkib.\n- Ədəbiyyat milli olur, yoxsa milsiz? (Sualı başa düşmədi)\n- Ədəbiyyat milli olsa daha yaxşı olar. Amma indi ki, küçə yazarları istəyir ki, onu milsiz etsin. Bizim milli ədəbiyyatımıza nə olub ki? Zənginliklə doludur.\n- Yazılarınız da paltarlarınız kimi qısadır?\n- Geyim tərzim açıq-saçıqdır. Buna görə hərdən iradlara da tuş gəlirəm. “Sən yazarsan, ayıbdır, bir az uzun geyin” kimi fikirlər tez-tez eşidirəm. Deyim ki, paltarlarımla yazılarım arasında fərq çoxdur. Hətta bir-iki dostum: “Yazıların çox uzundur, paltarların kimi qısalt onları”, - deyirlər.\n- Yetkinlik yaşına çatandan sonra yazmısınız, yoxsa ondan əvvəldə?\n- İlk şerimi 11 yaşım olanda yazmışam. İlk hekayəmi isə 18 yaşda qələmə almışam.\n- Deyirlər, ədəbiyyat ekstazdı. Sizdə necə olur?\n- Olur. Yazanda dura bilmirəm. İstəyirəm ki, hər şeyimi qoyam o yazıya. Məni o an şillə-şapalaqla belə dayandıra bilmirlər. O an ta ki, yazını qurtarana kimi davam edir.\n- Yazılarınızda var-yox söhbəti var? Yəni biri var idi, biri yox idi...\n- Hərdən olur hətta söyüşdə olur. O insanlarla olur ki, onlar xanımla necə davranacağını bilmirlər.\n- Hansı rəngin çalarları sizi maraqlandırır?\n- Qırmızı. O rəngə baxanda yazılarımı yaza bilirəm. Qarşımda mütləq qırmızı nə isə olmalıdır. Bu rəngi hiss edəndə, görəndə yazılarım daha yaxşı alınır. O rəng mənimdir. Hətta, iddia edirəm ki, ədəbiyyatın rəngi qırmızıdır.\n- Müğənni Afaq Aslanı tanıyırsınız?\n- Tanıyıram. Hörmətim var, çox cəsarətli xanımdır, qibtə edirəm ona.\n- Niyə görə Afaqı sizə oxşadırlar? Eşitmişəm ki, sizə yazarların Afaq Aslanı da deyirlər...\n- Biz bir-birimizə cəsarətdə oxşayırıq deyə bilərəm. Mən onun cəsarətini sevirəm yaxşı edir, elə geyinir. Heç kimin ixtiyarı yoxdur ki, kiminsə geyiminə qarışsın. Onu tənqid edənlər getsin öz geyimlərinə baxsın. Mən də açıq-saçıq geyinirəm. Çox istəyirəm onun kimi komplekssiz olam. Amma hələ ki ola bilmərəm çünki, bura Azərbaycandır.\n- İlk oxucunuzla məktublaşırsınız, yoxsa görüşürsünüz?\n- İlk oxucum elə “facebookdadır”. Oxucularım çoxdur. Görüşürük də, yazışırıq da.\n- Ailən səni necə, dəstəkləyir?\n- Ailəm bir çox tədbirlərə getməyimə qarşı olsa da, məni çox dəstəkləyirlər. “Başqa sənətdə özünü tapa bilməzsən, sənin yerin qələmdir”, - deyə məni ruhlandırırlar.\n- Hansı yazarı görməyə gözünüz yoxdur?\n- Keçi saqqallıları.\n- Elələri var, çox gözəl yazırlar amma insan kimi heç nədirlər. İnsanlıq baxımından İkinci Mahmud, Ley Pey Qəmbər, Əsəd Qaraqaplan, Şərif Ağayar, Qismət, Mirmehdi Ağaoğlunu görmək istəmirəm.\n- Bizdə xanım yazarlar var bəyəm? Bir tək sevinc Çılğını sevirəm, başqalarını da tanımıram. Yenə deyirəm insanlıq baxımından sadaladım.\n- Düzdür ki, yazarlar arasında olan söz-söhbət heç bir sahədə yoxdur?\n- O qədər... Hazırda bizim yazarlar arasında Nobel üçün (söhbət ədəbiyyat üzrə Nobel mükafatından gedir – red.) qırğın gedir. Hamı istəyir Nobel alsın.\nNəsimi Nəbizadə (tanınmış jurnalisti – red.) ilə bağlı mənə pis təsir edən hadisə oldu. Ondan belə hərəkət gözləməzdim. Məni sosial şəbəkədə dostluqdan sildi. Dedi: “Sənin kimi qızları dostluğumda istəmirəm. Mən səni nə insan kimi, nə də yazıçı kimi görürəm”.\nSəbəb soruşanda belə cavab verdi: “Sən çox ağıllısan və mən ağıllı qadınları sevmirəm”.\n- Gündəmə gəlmək üçün nəsə edənlərdənsiz?\n- Mən paltarlarımla gündəmə gəlirəm. Geyimimə görə yazdıqlarımı oxuyurlar. Bir növ bununla piar işi aparıram. Gözəl xanımam, niyə də açıq geyinməyim. Amma mənə pis təsir edən odur ki, Sevinc Çılğın da açıq geyinir və şəkilləri paylaşır, lakin ona heç nə deyilmir ancaq mənə inanılmaz iradlar tutulur. Bundan da belə çıxır ki, evli xanımlara hər şey olar, subay xanımlara yox.\n- Yaxın vaxtlarda ailə həyatı qurmaq planın var?\n- Bəli, var. Nəhayət, “facebook” əhlinin canı qurtaracaq məndən. Qeyd edim ki, bundan sonra öz geyimlərimə fikir verməyə çalışacam, ciddi geyinəcəm çünki həm işim belə tələb edir, həm də şəxsi həyatım. Ciddiliyin də, rəsmiliyində, öz gözəlliyi var.(publika.az)


"Uşaqlarınızı şaxta babalardan uzaq tutun!"\n07:18 26 Yanvar 2020\n19:13 24.11.2016 Qısa URL\nÜstü tez açılan yalanlar uşaqların xəyallarını alt-üst edə, onlarda böyük psixoloji problemlər yarada bilər\nBAKI, 24 noy — Sputnik. Heç kəsə sirr deyil ki, Şaxta Baba, Santa Klaus, yaxud da digər personajlar olmadan müxtəlif ölkələrdə Yeni il şənliklərinin keçirilməsi mümkün deyil. Böyük Britaniyanın Ekseter Universitetinin (The University of Exeter) tədqiqatçıları isə hesab edirlər ki, uşaqların möcüzəyə inanmaları onlarda gələcəkdə böyük psixoloji problemlər yarada bilər.\nAlimlərin fikrincə, uşaqlarını Santa Klausun həqiqətən də mövcud olduğuna inandırmağa çalışan valideynlər, özləri ürəklərinin dərinliyində öz uşaqlıqlarına, uzun illər əvvəl qarşıladıqları Yeni ilə qayıtmaq istəyirlər. Alimlərin fərziyyəsinə görə, bu faktı böyüklərin fantaziya janrında yazılan kitabları oxuması və filmlərə baxması da təsdiq edir.\n"Valideynlərin uşaqları Şaxta Babanın mövcudluğuna inandırmasına dəyərmi?" sualına alimlər belə cavab veriblər: "Uşaqlar valideynlərinin simasında həqiqət daşıyıcılarını görürlər. Onlar biləndə ki, möcüzələr heç vaxt mövcud deyil, onda ən yaxın adamlarına və əziz insanlara olan inamları sarsılır. Əgər uşağın Santa Klausa inamı mühafizə olunsa, onda o, böyüyəndə nağıl personajının həqiqətdə mövcud olmadığını öyrənəcək və bu ona zərər verməyəcək. Misal üçün, adətən uşaqlara deyirik ki, Santa Klaus uşaqların yaxşı və pis hərəkətlərini öz kitabında qeydə alır, sonra isə yaxşı uşaqlara hədiyyə, pis uşaqlara isə kömür verir. Amma uşaqlar böyüdükcə həqiqəti dərk edirlər və sevimli personajları ilə bağlı möcüzələrin həqiqət olmamasına sadəcə təəssüf hissi ilə yanaşırlar. Böyüyəndə artıq Şaxta Babanın ona hədiyyə gətirməməsi də, insanı heç narahat eləmir".\nMütəxəssislərin fikrincə, əgər valideynlər uşaqları nağıl qəhrəmanlarının elədiklərinə səmimi olaraq inandırıblarsa, onda bu "müqəddəs yalan"ı sona qədər danışmalıdırlar. "Üstü tez açılan yalanlar uşaqların xəyallarını alt-üst edə, onlarda böyük psixoloji problemlər yarada bilər" — deyə psixoloqlar bildirirlər.\nBununla yanaşı, tədqiqatçılar hesab edirlər ki, valideynlərdən də uşaqlara qarşı münasibətdə kristal dürüstlük tələb olunmur. Məsələn, uşağın sevimli ev heyvanı öləndə, ən yaxşısı uşağa onun "xüsusi yer"də olduğunu deməkdir. Belədə bir müddət sonra o, uşağın yadından çıxacaq.\nBu ölkələrdə Yeni il keçirmək qadağandır\nYeni il ərəfəsi aviabiletlərin qiyməti endirildi\nuşaq, Yeni İl, Qar qız, Santa Klaus, Şaxta Baba


FƏXRƏDDİN MEYDANLI: “TANRI VERİR TALEYİ”… – SHAHRILI.WORDPRESS.COM\nAZƏRBAYCAN, Hacı Ələkbər Şəhrili, MARAQLI, MƏLUMAT, MƏQALƏ, PROZA, SHAHRİLİ, YAZARLAR, ŞƏHRİLİ\nFƏXRƏDDİN MEYDANLI: “TANRI VERİR TALEYİ”…\nDate: Yanvar 17, 2021Author: Zaur USTAC 0 Şərhlər\nHACI ƏLƏKBƏR ŞƏHRİLİNİN QƏLƏMİNDƏN\n(Fəxrəddin Meydanlı haqqında)\nQabaqlar elə bilirdim ki, ədəbi aləmdə Meydanlı kimi tanınmış Fəxrəddin müəllim təxəllüsünü ötən əsrin səksəninci illərinin sonlarında ictimai-siyasi həyatın qaynar mərkəzinə, nifrət və məhəbbətin ortaq dünyasına çevrilmiş ünvandan – Bakının məşhur Azadlıq meydanından götürüb. Ancaq sonralar öyrəndim ki, meydanlılar bu meydanın heç izi-tozu olmayanda meydanda at oynadıblar. Onlara ulularından yadigar qalmış Meydanlı Ucar rayonundakı Boyat kəndinin Təzədöyənlər, Aynalılar-Qaytaranlılar, Zamanlılar kimi tarixi dəngələrindən – məhəllələrindəndir ki, onun da tanınmış nümayəndələrindən biri öz könül dünyasını ömür ağacının iki budağı arasında qurmuş Fəxrəddin Meydanlıdır.\nBu budaqların biri poeziya budağıdır, o biri də iqtisadiyyat budağı. Poeziyanı ona görə önə çəkirəm ki, Fəxrəddin müəllimin şairliyi iqtisadçılığından xeyli qabaq – hələ məktəbliykən gənc ədəbiyyat müəlliməsinə sevgi ilə başlanıb və bir də ayılıb ki, bu ilk platonik məhəbbət dodaqlarında çəmən çiçəkləritək ətirli misralara çevrilir.\nİllər keçəcək və o, həmin misraları yenidən xatırlamağa çalışıb deyəcəkdi: “Müəlliməmiz çox istedadlı pedaqoq idi. Ədəbiyyatı bizə elə sevdirirdi ki! Əslində, mənim ona sevgim də ədəbiyyata, şeirə sevgi idi”.\nAz sonra onun poetik sözə sevgisinin üst qatını qədim yurd yerlərimizə, Boyat tarixinə dərin maraq və vurğunluq hissi bəzəyib. Fəxrəddin müəllim doğma kəndindən danışanda elə bilirsən ki, hazırca diplomlu diyarşünasdır. Kəndin yolunu-yolağasını, bağlarını-bostanlarını, toponimlərdə əbədiləşmiş Teymurdüşən, Həsən ocağı, Əbləsənbatan kimi dəngələrini elə təsvir edir ki, sanki bu aran kəndində yayda göydən od yağmır, kolların-kolpanların dibində ilanlar mələmir, həyətlərdə ağcaqanad, hünü, mığmığa gözə dürtülmür…\nBir insan və şair kimi Fəxrəddin Meydanlının təbiəti və yaradıcılığının bu xüsusiyyəti onun qələm dostlarının da nəzərindən qaçmayıb. Onlardan biri – “Vətən” deyəndə xəyalları nura boyanan, könlünə-ruhuna təravət çilənən qocaman yazıçı-publisist Nahid Hacızadə Fəxrəddin müəllimi şair etmiş incə mətləblərə toxunaraq yazır ki, “O, barlı-bərəkəti, sazlı-sözlü üfüqləri bir-birinə gəl-gəl deyən Şirvan torpağında dünyaya göz açıb. Beşiyinə ana laylası ilə birgə şöhrətli Aşıq Şakir, Aşıq Pənah sazının, sorağı eldən-elə yayılan ustad Həsrət Hüseynovun qara zurnasının səsi axıb.\nUşaqlıq illərindən kitablara könül verib, nağılları, dastanları sevib… İllər bir-birini əvəz etdikcə həssas qəlbi söz üstünə köklənib, hisslərini, arzusunu şeirə çevirib”.\nGözüm yol çəkər, axar,\nNə payız, qış, yay, bahar,\nƏsər xəzri, gilavar.\nÇiskinli yağış kimi…\nFəxrəddin Meydanlının insanların qəlbinə və ruhuna yağan misraları, bu misraların əmələ gətirdiyi şeir yağışı könüllərdə yeni duyğular cücərdir, gözəl arzular-diləklər göyərdir. Filologiya elmləri doktoru, tənqidçi Vaqif Yusifli yazır: “Fəxrəddin Meydanlınıın şeirlərini götürdüm, neçə gün bu şeirlərlə üz-üzə qaldım, bu şeirlərlə dostluq etdim, bu şeirlərdə çırpınan bir ürəyin odunu, yanğısını, gözəllik duyğusunu hiss etdim”.\nSöz sənətinin nüfuzlu bilicisinin Meydanlı şeirlərindən aldıği bu təəssürat diqqəti yenidən belə bir həqiqətə cəlb edir ki, insana ünvanlanan, ona hörmət və məhəbbətlə süslənən, onun arzularına işıq tutan poeziya həmişə oxunacaq və seviləcək. Çünki insan bütün dövrlərdə, hətta özünün ən bəxtəvər çağlarında da sevgiyə və xeyirxahlığa, nəcibliyə və nikbinliyə ehtiyac duyur.\nFəxrəddin Meydanlının poeziyası barəsində onun qələm dostlarının, mədəniyyət və incəsənətimizin tanınmış nümayəndələrinin, o cümlədən fəlsəfə elmləri doktoru, professor İzzət Rüstəmovun, yazıçı-publisist Məmməd Orucun, bəstəkar Ruhəngiz Qasımovanın, şairlərdən Oqtay Rzanın, Qəşəm Nəcəfzadənin, Əli Vəkilin və digərlərinin rəyləri də bu fikrin leytmotivi kimi səslənir. Prezident təqaüdçüsü, şair İlyas Tapdığın dili ilə desək, Fəxrəddin Meydanlının “yığcam və mənalı sevgi və həyati şeirləri, bitkin fikirli cütlükləri, dördlükləri, bayatıları, dini mövzuda şeirləri, deyişmə, qoşma və gəraylıları orijinal deyim tərzinə, bədii tapıntısına görə diqqəti çəkir, insanın qəlbində nikbin ovqat yaradır”.\nYaz çağı günəşin zərrəsi kimi\nSənin həyatını, könül mülkünü\nİnsanı, onun iç dünyasını baharlı-bəhərli görmək istəyən F.Meydanlının şeirlərinin dili sadə və rəvandır, bu şeirlərdə ifadə edilən fikirlər isə mücərrəd ibarələr düyünü deyil. Necə deyərlər, ərişi əriş, arğacı arğac yerindədir. Zənnimcə, bu, Fəxrəddin müəllimin ixtisası ilə də bağlı ola bilər. İqtisadçı kimi o, konkret rəqəmlərlə işləyir. Rəqəm isə kimin nə və necə düşündüyündən asılı olmayaraq, dəyişmir, dönə-dönə təkrar edilsə və toplananların yerini dəyişsə də “cəmi:” sözünün qarşısında aydın və dəqiq oxunan “portretini” olduğu kimi saxlayır. F.Meydanlının bədii təfəkkürünün məhsullarında müşahidə edilən bu dəqiqlik, görünür, onun təsvir və bənzətmələrinin, bədii ümumiləşdirmələri və obrazlı deyimlərinin sərhədlərini də müəyyənləşdirir.\nŞaqraq gülüş qəlbimə\nTəpər verir, can verir.\nEşqə düşmüş könlümə\nTükənməz ilham verir.\nBütün sevənlərin gözlərindən oxunan sevincin, dilindən qopan nidanın aydın və dəqiq çəkilmiş “şəkli”…\nBuradaca bir haşiyə çıxmaq istəyirəm. Keçmiş sovet dönəmində Azərbaycan Yazıçılar İttifaqının üzvləri olan qələm sahibləri özlərinin, ailələrinin maddi ehtiyacını, güzəranını nəşr olunan bədii əsərləri üçün aldıqları qonorarla, yaxud da ədəbi-bədii qəzet və jurnallarda, nəşriyyatlarda, mədəniyyət və incəsənət təşkilatlarında çalışmaqla təmin edirdilər.\nFəxrəddin Meydanlı isə həmişə istehsalat adamı olub. Əmək fəaliyyətinə elə Boyat kəndinin özündəcə kolxozçu kimi başlayıb, təhsilini Dadaş Bünyadzadə adına Azərbaycan Xalq Təsərrüfatı İnstitutunun (indiki Azərbaycan Dövlət İqtisad Universiteti) qiyabiçi tələbəsi kimi davam etdirərkən keçmiş Azərbaycan SSR Yerli Sənaye Nazirliyinin müəssisələrində bir sıra fəhlə peşələrinə yiyələnib. Ordu sıralarında xidmət edib və yenidən Yerli Sənaye Nazirliyinə qayıdıb. İqtisadçı mühəndis kimi böyük təcrübə toplayıb. Sonra ölkənin Maliyyə Nazirliyində çalışıb, Dövlət Sosial Müdafiə Fondunun əmək pensiyaları şöbəsinə rəhbərlik edib. Yüksək ixtisaslı və nüfuzlu iqtisadçı kimi yetişib, həmişə də insanlara gərək olmağa çalışıb. Üzlərini belə görmədiyi adamların – pensiya hüququ pozulmuşların müraciətlərini diqqətlə araşdırıb, onların pensiyalarının yenidən hesablanmasına və bu zaman vətəndaşların halal-hümmət pensiyasına göz dikən məmurların cəzalandırılmasına nail olub. Hətta bir əmrlə on iki məmurun “kitabın” birdən bağlatdırıb və sübut edib ki, pensiya işi ilə əlləri və ürəkləri təmiz mütəxəssislər məşğul olmalıdırlar.\nAltıncı ildir ki, o, Azərbaycan Respublikası Dövlət Neft Şirkətinin İqtisadiyyat və Uçot İdarəsində məsul vəzifədə çalışır, ailəsinin güzəranını yenə də iqtisadçı olaraq təmin edir və əvvəlkitək bədii yaradıcılığını da davam etdirir.\nAzərbaycan yazıçılar, jurnalistlər və aşıqlar birliklərinin üzvü F.Meydanlı “Sevdalı könüllər”, “Azərbaycan torpağı – gözəlliklər diyarı”, “Sevənlər qocalmır” şeirlər kitablarının, qəzet və jurnallarda dərc edilmiş onlarla publisistik yazının müəllifidir.\nLirika və publisistika F.Meydanlı ilhamının bir-birinə tən gələn və bir-birini tamamlayan qoşa qanadıdır. Onun lirikasının baş qəhrəmanı doğma Vətənimiz Azərbaycandırsa, publisistikasının baş qəhrəmanları da bu Vətənin şöhrətli övladlarıdır. F.Meydanlı publisistik yazılarında məşhur sənət adamlarını – Maestro Niyazini, Xan Şuşinskini, Firəngiz Əlizadəni, Emin Sabitoğlunu, Aşıq Şakiri, Zülfiyyə Eldarqızını, söz sənətinin və ədəbi-bədii fikrin görkəmli nümayəndələrini – Qəzənfər Paşayevi, Tofiq Bayramı, Zəlimxan Yaqubu, Ağacavad Əlizadəni, İlyas Tapdığı, Paşa Qəlbinuru, Yasif Nəsirlini, nüfuzlu iqtisadçı-alim Süleyman Qasımovu və başqalarını özünün tanıdığı və duyduğu şəkildə təqdim edib və onların hər biri barəsində yeni söz, yeni fikir söyləməyə nail olub.\nBir dəfə Fəxrəddin müəllimdən soruşdum ki, hansı çətindir: yazmaq, yoxsa yazmamaq?\nCavab verdi ki, məncə dünyada ən çətin iş yazmamaqdır. Yaza biləsən və yazmaq istəyəsən, amma nəyə görəsə yazmayasan, – bax, bu əsl işgəncədir, adamın dincliyini əlindən alıb, onu cin atına mindirən işdir.\n– Daha bunun nəyi iş oldu?! De ki, yazmamaq – vaxt itirməkdir, vaxtın qədrini bilməməkdir…\n– Nahaq gülürsən, – dedi, – hər sükutun içində qulaqları deşən bir haray, yaxud könül oxşayan bir pıçıltı varsa, yazmamağın, fəaliyyətsizliyin də “içində” cəhənnəm əzabı var. İlham pərisini buxovlamaq olmaz. O pərinin çiynimə qonduğunu duyan kimi oturub şeirlərimi, esselərimi, portret oçerklərimi yazıram. Yaşımın elə vaxtıdır ki, böyük Səməd Vurğunun “Uzadaq ömrünü hər bir anın da” misrasını unuda bilmirəm. Poeziya və publisistika – mənim həyat tərzimdir, düşüncələrimin bədii ifadəsidir. Əvvəllər bəzən yazı masasının arxasında əyləşib, qələmi götürəndə, bir sual mənə rahatlıq vermirdi, elə bil kimsə deyirdi ki, niyə yazırsan? O vaxt hətta bir uşaq sadəlövhlüyü ilə yazmışdım:\nBir payız səhəri pəncərəmdəki\nAçan tək çiçəkdən yazım-yazmayım?!\nTalada, yamacda, çəmənlikdəki\nOtdan, biçənəkdən yazım-yazmayım?!\nBir müddət keçdi, şeirlərim bəstəkarların diqqətini cəlb etdi, mahnılar bəstələndi. O mahnıları Yalçın Rzazadə, Mələkxanım Əyyubova, Gülüstan Əliyeva, Gülyaz Məmmədova, Nüşabə Ələsgərli, Nazənin, Mənzurə Musayeva, Şəmsiyyə Əliqızı kimi müğənnilər ifa etdilər. Gördüm ki, camaat da zümzümə edir həmin mahnıları, misralarımı dilinə gətirir. Deməli, şeirlərimin ruhu, mənim düşüncələrim, duyğularım başqaları üçün də doğmadır ki, ürəklərdə əks-sədaya çevrilir! Bu, məni narahat edən sualın cavabı idi… F.Meydanlının şeirlərinin birində belə misralar var:\nAşın vaxtı azanda,\nTanrı verir taleyi,\nYazan da O, pozan da.\nTanrı Fəxrəddin müəllimə gözəl tale verib. Ona şair və publisist taleyi, üstəlik bir iqtisadçı taleyi verib. Düşünmək, sevinmək, hərdən alışıb yanmaq, dağ çayları kimi kükrəyib coşmaq, bəzən də limanda mürgü döyən və “gözləri” mayak işığından qamaşan sular kimi yaşamaq taleyi verib.\nTanrı kimə nə verdiyini və kimin nəyə layiq olduğunu yaxşı bilir…\nFƏXRƏDDİN MEYDANLIHacı Ələkbər Abbasov-ŞəhriliHacı Ələkbər ŞəhriliPROZAXATİRƏŞƏHRİLİƏləkbər Şəhrili\nÖncəki Öncəki Yazı: RƏQƏMLƏRƏ AİD ŞEİRLƏR\nSonrakı Sonrakı Yazı: Neft işinin patriarxı (oçerk)


Bakıda “Qədim mətnlər və klassik mənbələr erməni saxtakarlıqlarını və uydurmalarını ifşa edir” mövzusunda konfrans keçirilib\n26 Aprel, 2017 13:01\nBakıda “Qədim mətnlər və klassik mənbələr erməni saxtakarlıqlarını və uydurmalarını ifşa edir” mövzusunda konfrans başlayıb.\n“Report” xəbər verir ki, tədbiri Müəllif Hüquqları Agentliyi təşkil edib.\nKonfransı giriş sözü ilə açan agentliyin sədri Kamran İmanov bildirib ki, tədbirin məqsədi hay-erməni saxtakarlıqlarını və uydurmalarını qədim mətnlərə və klassik mənbələrə əsaslanaraq ifşa etməkdir.\nO deyib ki, ermənilər aprelin 24-nü qondarma “erməni sıyqırımı günü” kimi qeyd edirlər: "Erməniçiliyin sifarişi ilə muzdlu xarici müəlliflər tərəfindən yazılan çoxlu sayda “əsərlər” riyakarlığa əsaslanaraq, tarixi saxtalaşmaya yol açır, dünyaya yalan toxumu səpir, beynəlxalq ictimai rəyi çaşdırır. Uydurmalar isə qəbul edilmədiyi halda “çox əzabkeş” xalqın millətçiləri aqressiya və terrora əl atırlar: “Tarixşünas-coğrafiyaçı Erik Fayqlın dediyi kimi, “erməni terrorizminin kökləri tarixə yanlış baxımdan irəli gəlir… Müasir erməni terrorçularının unikallığı ondadır ki, tarix onlar üçün yeganə bəraətdir”. Araşdırmalar göstərir ki, istər hay-erməni xalqının kollektiv yaddaşında, istərsə də institusional (akademik və tədris) nəşrlərdə tarix və etnik-coğrafi yaşayış arealı mifoloji köklərə əsaslanır. Eyni zamanda qonşu xalqların hüquqlarına xələl gətirir".\nK.İmanov qeyd edib ki, erməni miflərini saymaqla bitməz.\nAzərbaycan Ağsaqqlar Şurasının sədri Fəttah Heydərov vurğulayıb ki, hazırda Ermənistanın işğalı altında olan Dağlıq Qarabağ və digər ərazilər qədim Azərbaycan torpağıdır: "Qarabağ torpağında olan tarixi abidələr, bütün tarixi faktlar bunu sübut edir".\nF.Heydərov bu gün dünyada aparılan erməni təbliğatının anti-bəşəriyyət, anti-sülh xarakterli olduğunu diqqətə çatdırıb.\nMilli Məclisin deputatı Hikmət Babayev isə bildirib ki, qədim mətnlərdə olan tarixin öyrənilməsi çox vacibdir.\nKonfransın davamında Müəllif Hüquqları Agentliyinin eksperti Elşad Əlili “Qədim Mesopotamiyanın Akkad mətnlərində türk leksikası” adlı məruzəsi ilə çıxış edib. O bildirib ki, assirologiya üzrə ilk mütəxəssis alimlərin Mesopotamiya mixi yazılarında turani dillərin varlığı və təsiri barədə qeydləri var. Məruzədə akkad dilində olan türkcə sözlərdən örnəklər və onların akkad mətnlərində ifrat miqdarda bolluğu vurğulanıb. Bu türkcə sözlərin təsnifatı və bəzilərinin bu gün yalnız sırf Azərbaycan leksikasında mövcudluğu göstərilib: "Akkad dilinin mənimsədiyi türkcə kəlmələrin üzərinə sami dillərinə məxsus qramatik qanunlar tətbiq edilib və bunula da yeni derivat sözlər meydana çıxıb. Akkad mətnlərində var olan türkcə kəlmələr bölgədə türk dilinin, o cümlədən Azərbaycan türkcəsinin hələ 5-6 min il əvvəl mövcudluğunun birbaşa isbatıdır. Dolayı olaraq azərbaycanlıların ulu əcdadlarının bir çox xalqlardan və xüsusən də hay-ermənilərdən çox-çox qədimdən Qafqaz, Şimali Mesopotamiya və Anadoluda məskunlaşmasının tarixi sübutudur".\nDaha sonra Bakı Dövlət Universitetinin Arxeologiya və etnoqrafiya kafedrasının dosenti, tarix üzrə fəlsəfə doktoru Kərəm Məmmədov “Antropologiya və hay harayı” mövzusunda prezentasiyanı təqdim edib.


Qurudulmuş yerkökü - qurutma - Boşluqlar - 2021\nQuru yerkökü hazırlamaq üçün maddələr\nYerkökü 2 kq.\nBıçaq və ya qabıq, qab, qabartma, bişirmə qabı və ya qurutma maşını, doka çanta və ya plastik çanta\nQuru yerkökü bişirmək:\nAddım 1: Yerkökü qurumağa hazırlayın.\nYerkökü ən yaxşı qurudulmuş gəncdir. Şirin dadı olan və faydalı iz elementləri ilə zəngindir. Əvvəlcə qabığınızı soyun və suda yaxşıca yuyun. Bundan sonra meyvələri təbii şəkildə quruyuruq və ya kağız dəsmal ilə isladırıq. Sonra, yerkökü bir qaba qızardın. Bütün dilim yerkökü olması üçün bunu etməyə çalışırıq həm qalınlığında, həm də uzunluğunda homojen. Bu prinsipial vacib bir nöqtədir: nəm bərabər şəkildə buxarlanmalıdır.\nAddım 2: Yerkökü qurutun.\nQuru bir çörəkçilik vərəqində (çörək üçün perqamentlə örtülə bilər), qızardılmış yerkökü kiçik vahid bir təbəqəyə yayın. Ayrıca bu məqsədlər üçün bir qurutma qurğusundan istifadə edə bilərsiniz və qaz sobası üzərində edə bilərsiniz və ya mətbəxinizdə elektrik quruducusundan istifadə edə bilərsiniz. Yerkökü bişirmək üçün temperatur olmalıdır 70 dərəcədən çox deyil. Pişirmə vaxtı 2 saat. Vaxtaşırı parçaları yandırmamaq üçün təhvil verilməlidir. Hazır yerkökü ölçüsündə əhəmiyyətli dərəcədə azalacaq və eyni zamanda xarici görünüşdə çox quru olacaqdır.\nAddım 3: Qurudulmuş yerkökü xidmət edin.\nQurudulmuş yerköküləri tamamilə sərinləyin və sonra bir dok torbası və ya plastik torbaya yığın, ancaq onu bağlamağa və kabinetə qoymağa tələsməyin. Yığılan yerköküləri quru yerdə, hətta günəşdə də buraxmaq lazımdır. Beləliklə, onunla müqavimət göstəririk 2 gün, vaxtaşırı çantanı silkələyirik ki, yerkökü orada yuvarlansın. Saxlama zamanı məhsulun quru və kiflənməməsi üçün vacibdir. Bütün bu tədbirləri izlədikdən sonra yerkökü yemək və ya kulinariya hazırlıqlarınızda istifadə edilə bilər. Hamınıza xoş iştah!\n- - Qurudulmuş yerköküləri çox uzun müddət saxlaya bilərsiniz, lakin vacib tələblərə əməl olunmalıdır. Əvvəlcə quru yerdə saxlayın. Həm saxlama üçün həm şüşə qablar, həm də kağız və ya plastik torbalar uyğundur.\n- - Qurudulmuş yerkökü həm orijinal şəklində, həm də yemək üçün istifadə edilə bilər. Məsələn, bulyona və ya şorbaya bir çimdik yerkökü əlavə edərək tam hüquqlu bir qab alırsınız. Bundan əlavə, istilik müalicəsi zamanı düzəldilmiş yerkökü yeməyi xüsusi dad və ətir verəcəkdir.\n- - Özünüz üçün quru yerkökü hazırlayaraq gələcəkdə bişirmə vaxtına çox qənaət edəcəksiniz. Axı, artıq soyulacaq, grated və həmçinin bişiriləcəkdir.\nCopyright 2021 \_ Qurudulmuş yerkökü...


İyunun ilk günü üçün hava proqnozu açıqlandı | AzPolitika — onlayn siyasi-ictimai qəzet\nDərc olunub: 31/05/2020 - 13:41\nBakıda və Abşeron yarımadasında iyunun 1-də hava dəyişkən buludlu, əsasən yağmursuz olacaq.\nMilli Hidrometeorologiya Xidmətindən verilən məlumata görə, səhər bəzi yerlərdə duman olacaq.\nŞimal-qərb küləyi gündüz cənub-şərq küləyi ilə əvəz olunacaq. Havanın temperaturu gecə 16-19° isti, gündüz 25-29° isti, Bakıda gecə 17-19° isti, gündüz 27-29° isti olacaq.\nAtmosfer təzyiqi 761 mm civə sütunundan 757 mm civə sütununa enəcək. Nisbi rütubət gecə 70-80 %, gündüz 40-45 % olacaq.


Tahir Kərimov Salyandakı villasını neçiyə satır? Lənkəranda 2 avtobus toqquşdu, 4 yaralı – Yeni rektor şəhid haqqında filmə qadağa qoydu – “”Azdramda” kim qalacaq?!̶ Manaf Ağayev şahid qismində dindirildi “Bəlkə başqa bir övladım da var? “- Politoloq Zahid Orucun fikirlərini dəstəklədi -& ANS-in çardağı dağıdıldı, polislə qarşıdurma  Dini cərəyana qoşulmağa məcbur edənlər həbs edil “Nəzir pullarını QMİ götürür” – Nazir Gürcüstandadır Corc Buş cənazə duasında rəqs edib – Video\n13 İyul 2016 / 11:57 / Baxış sayı: 1475 ABŞ-ın keçmiş prezidenti kiçik Corc Buş Dallasda (Texas ştatı) həlak olan polislər üçün oxunan cənazə duasında rəqs edib\nBizimxeber.az publika.az-a istinadən bildirir ki, bu “Respublikanın döyüş himni”nin ifası zamanı baş verib. Keçmiş prezident rəqs zamanı bir əli ilə öz arvadı Lora Buş, digər əli ilə hazırkı prezident Barak Obamanın xanımı Mişel Obamanın əlini tutub. Nəşr yazır ki, ABŞ-ın birinci xanımı Buşun davranışına görə utanıb.\nOnun rəqsi sosial şəbəkələrdə qızğın müzakirələrə səbəb olub. “Twitter”in bəzi istifadəçiləri keçmiş dövlət başçısının hərəkətini tənqid ediblər, bəziləri isə onu məzəli adam adlandırıblar. Qeyd edək ki, iyulun 8-də polis özbaşınalığına qarşı etiraz aksiyası zamanı Dallasda bir qrup silahlı polislərə atəş açıb. Nəticədə 5 polis əməkdaşı ölüb, daha 6 polis yaralanıb.


Sinə uzatmağın yaxşı yolları - Məsləhətlər - 2022\nSinə əzələləri bir neçə saat oturmaq və ya dayanmaq nəticəsində qısalda və sıxıla bilər. Arnold G. Nelson və Jouko Kokkonen'in "Sürətləndirici Anatomiya" müəlliflərinə görə sıx sinə əzələləri, öz növbəsində, arxa hissədə sıxıntı və narahatlıq hisslərinə səbəb ola bilər. ən təsirli hiss edən bir uzanma seçin. Hərəkətlərinizi hamar və nəzarətli tutun, uzanan müddətdə müntəzəm olaraq dərindən nəfəs alın və sıçramadan çəkinin. Düzgün formada hazırlanmış yaxşı bir uzanma, gərginlik və ağrı deyil, yüngül gərginlik yaradır.\nQapı xəttini açın\nNelson və Kokkonen, sandığı bir qapıdan uzatmağı məsləhət görürlər. Açıq bir qapının qarşısında bir neçə düym qalın, ayaqları çiyin genişliyi ilə qapıya baxın. Əllərinizi çiyin hündürlüyündə qapı çərçivəsinə yerləşdirməyə kömək etmək üçün bir ayağını digərinin önünə bir az qoyun. Dizlərinizi düz, lakin kilidlənmədən, bədəninizi ayaq biləyinizdən irəli tutun və açılışdan göğsünüzə basın. Sırtın düz qalmalıdır. İrəli uzanaraq uzanır və dərinləşir. 30 saniyəyə qədər saxlayın.\nDayanarkən Əlləriniz Qapalı\nƏllərinizi arxa tərəfdən bağlamaq, sinə açmaq və əzələləri uzatmaq üçün istənilən təsirə malikdir. Düz bir şəkildə ayaqlarınızın çiyin genişliyində durun, çiyinlərinizi aşağıya və bir az geri çəkin. Başınızı belinizə uyğunlaşdırın və qollarınızı rahatladığınızda və əllərinizi arxa tərəfdən yapışdırdığınızda irəli yönəldin. Sinə genişləndirmək üçün çiyin bıçaqlarını birlikdə yumşaq bir şəkildə sıxın və sonra yavaş-yavaş düzəldin və qollarınızı bir neçə düym arka tərəf qaldırın. Boyunuzu rahatlayın və çiyinlərinizi və göğsünüzü tavana tərəf qaldırın. Vəziyyəti 30 saniyəyə qədər saxlayın.\nOturarkən Əlləri Qapalı\nİş masasında oturarkən təsirli bir sinə uzanmasına nail ola bilərsiniz. Düz bir bel ilə oturub çiyinlərinizi aşağı və geri basıb, qollarınızı yanlarınızda sürüşməsinə icazə verin. Sinə bölgənizdə yüngül gərginlik hiss etməyinizə qədər çiyin bıçaqlarını bir-birinizə sıxın. Oturmuş uzanmanı gücləndirmək üçün əllərinizi dirsəklərinizlə vücudunuzun orta xəttindən uzaqlaşdırın. Çenəyinizi və sinənizi tavana qaldırarkən yavaşca əyilmiş dirsəklərinizi arxaya çəkin. Dartma nöqtəsini tapdıqda mövqeyi 30 saniyəyə qədər saxlayın. Masanızın üstündə işləməyə meylli olsanız, gün ərzində təkrar oturan sinə uzanır.\n"Sürtmək" müəllifi Bob Andersonun sözlərinə görə, yuvarlanan dəsmal, sinə uzatmaq üçün təsirli bir vasitədir. Yüngül çıxarmaq üçün dəsmal çəkin və dirsəklərinizi düz tutaraq önünüzdə və başınızın üstündə yavaş-yavaş qollarınızı yuvarlaqlaşdırın. Əllərinizi tamamilə ətrafınıza çevirə bilmədiyiniz təqdirdə əllərinizi daha uzaq bir yerə köçürməyiniz lazım ola bilər. Anderson, bunun xüsusilə faydalı bir uzanma olduğunu söylədi, çünki qollarınızı öndən arxaya çevirdikdə, sıxıldığınız yerdə uzanır və dayana bilərsiniz. Sinə əzələlərini ən təsirli bir şəkildə hədəfə almaq üçün qolları birbaşa çiyin boyu arxasında olduqda uzanır.\nHesab edirəm ki, siz haqlı deyilsiniz. Mən mövqeyi müdafiə edə bilərəm. PM-ə yazın, əlaqə saxlayaq.\nCopyright 2022 \_ Sinə uzatmağın yaxşı yolları...


Litparad: Azərbaycanda Hizmət Hərəkatı tərəfdarlarına 53 milyon dollar ayrılıb\nAzərbaycanda Hizmət Hərəkatı tərəfdarlarına 53 milyon dollar ayrılıb\nFətulla Gülənin başçılıq etdiyi Hizmət Hərəkatı 2013-cü ildə Azərbaycan Respublikasında öz tərəfdarlarına 53 milyon dollar ayırıb.\nAzərbaycan Respublikası məsələləri üzrə ekspert Zahirəddin İbrahimov sərhədaşırı bölmənin talışca radiosuna verdiyi müsahibədə deyib: Hizmət Hərəkatı 2013-cü ildə Azərbaycan Respublikasında öz tərəfdarlarına 53 milyon dollar xərcləyib. Bu vəsaitin 3 milyon 565 min dolları dövlət məmurlarına çatıb.\nİbrahimov əlavə edib: 2009-cu ilə qədər yayımlanan sənədlərə əsasən, təkcə Bakı şəhərində 2 min 775 ev Hizmət Hərəkatına bağlı evlərin icarəsində olub və onlar sərbəst şəkildə fəaliyyət göstəriblər.\nİbrahimov bildirib: Gülən tərəfdarlarının Azərbaycanın Qafqaz Universitetində nüfuzu heç kimə gizli deyildir. Amma Türkiyədə uğursuz çevrilişdən sonra bu ölkə hökuməti rəsmi Bakıdan Azərbaycanda Gülən tərəfdarlarını təqib etməsini istəyib.\nTürkiyə hökuməti 15 iyul uğursuz çevrilişdə Fətulla Güləni suçlayıb. /azeri.sahartv.ir/\nАвтор: Liqa на 14:02


I IBA Regional Hakatonu başa çatdı | Report.az\nI IBA Regional Hakatonu başa çatdı\nI IBA Regional Hakatonu başa çatdı Ölkəmizdə innovasiya ekosisteminin inkişafı istiqamətində bir neçə böyük layihəyə imza atmış Azərbaycan Beynəlxalq Bankının sahibkarlıq fəaliyyətinə dəstək məqsədilə təşkil etdiyi 1-ci IBA Regional Hakatonu başa çatıb.\n2 Mart , 2020 17:00\nÖlkəmizdə innovasiya ekosisteminin inkişafı istiqamətində bir neçə böyük layihəyə imza atmış Azərbaycan Beynəlxalq Bankının sahibkarlıq fəaliyyətinə dəstək məqsədilə təşkil etdiyi 1-ci IBA Regional Hakatonu başa çatıb.\nBakı Ekspo Mərkəzində keçirilən Hakatonda 40-a yaxın komanda yarışıb. İdeya marafonunda dünyanın 12 ölkəsindən də nümayəndələr iştirak edib. İştirakçıların əksər hissəsi isə yerli mütəxəssislərdən, sahibkar və proqramçılardan, eləcə də digər peşəkarlardan ibarət olub. Komandalar layihələr irəli sürərək müxtəlif ölkələrdən dəvət edilmiş 25 peşəkar mentorun dəstəyi ilə 36 saat ərzində fasiləsiz şəkildə öz layihələrinin prototiplərini hazırlayıblar.\n1-ci IBA Regional Hakatonunun Münsiflər Heyətinə sahibkarlıq sahəsində innovativ həllərlə bağlı ümumən 40-a qədər layihə təqdim olunub. Komandalar layihələrinin prototiplərini nümayiş etdirərək onları münsiflər qarşısında əsaslandırıblar. Münsiflərin verdikləri ballar əsasında 1-ci, 2-ci və 3-cü yerin qalibi olan komandalar müəyyənləşib. Hakatonda 1-ci yeri Azərbaycan və Ukrayna mütəxəssislərindən təşkil edilmiş “YarımADA” komandası tutub. Onlar kiçik və orta sahibkarlıq biznesində maliyyə şəffaflığını təmin edən, mal-materialların inventarlaşdırılmasını və digər əməliyyatları asanlaşdıran layihə prototipi ilə qalib olublar. 2-ci yerə Türkiyədən gəlmiş “AppArtisans”komandası çıxıb. Onların irəli sürdükləri “IBA mPos” layihəsi sahibkarlara öz mobil telefonlarını xüsusi tətbiqin köməyi ilə POS terminala çevirmək imkanı yaradır.\n3-cü yeri isə azərbaycanlı tələbələrdən təşkil olunmuş “Delta Squad” komandası pul köçürmələri sisteminin təkmilləşdirilməsinə kömək göstərən “Azmo” innovativ layihəsi ilə qazanıb. Şərtlərə uyğun olaraq 1-ci yerin qalibinə 10000, 2-ci yerin qalibinə 5000, 3-cü yerin qalibinə 3000 manat məbləğində mükafat verilib.\nAzərbaycan Beynəlxalq Bankının İdarə Heyəti sədrinin müavini, Bankın Baş Transformasiya inzibatçısı Taleh Tahirli bildirib ki, 1-ci IBA Regional Hakatonu Bankın son aylar innovasiyalar sahəsində həyata keçirdiyi layihələrin davamıdır: “Bu, ölkəmizdə FinTech sferasında keçirilmiş ilk ən böyük belə tədbir idi. Hakatonun təşkilində iki məqsədimiz vardı: ölkəmizdə kiçik və orta sahibkarlıq fəaliyyətinə faydalı ola biləcək innovativ həllər tapmaq və bu həlləri irəli sürən talantları üzə çıxararaq onlara dəstək olmaq. Düşünürük ki, 1-ci IBA Regional Hakatonu öz məqsədlərinə nail oldu. Azərbaycan Beynəlxalq Bankı FinTech sferasında növbəti önəmli addımını ataraq bu sferada mövqelərini daha da gücləndirdi. Qalib olmayan komandaların da öz layihələri ilə innovasiya ekosisteminə cəlb edilməsi üçün planlarımız var”.


Ayətullah Məkarim Şirazi yenidən bəyanat verərək müsəlmanları Azərbaycanı dəstəkləməyə çağırıb\n18 Oktyabr 2020, 15:48 (GMT +4)\nBakı 18 oktyabr, SalamNews. B.Samid. Ayətullah Məkarim Şirazi yenidən Qarabağla bağlı bəyanat verib və müsəlmanları Fələstin kimi Azərbaycana da dəstək verməyə çağırıb.\nSalamNews İrib.ir-ə istinadla xəbər verir ki, İslam dünyasının tanınmış müctəhidi Ayətullah Nasir Məkarim Şirazi Qarabağla bağlı yeni bəyanat verib.\n“Son günlərdə Qarabağla bağlı narahatedici xəbərlər yenidən insanların diqqətini və qəlbini islam dünyasının bir parçası olan bu bölgəyə cəlb edib. Bölgə bundan öncəki illərdə zülmlə işğal edilib, məntəqədə yenidən müharibənin şölələri alovlanıb və məzlum müsəlmanların qanı burada axmağa başlayıb. Bəzi müsəlmanlar ev-eşiklərindən didərgin düşüb ki bunun məsuliyyəti də işğalın əsas səbəbkarlarının boynundadır. Bütün müsəlmanlar Fələstin və digər islam ölkələrinin bölgələrinin azadlığını dəstəklədikləri kimi Qarabağın azadlığını da dəstəkləməlidirlər. Biz də bu məsələyə təkidlə yanaşırıq. Biz bu bölgənin azadlığına gətirib çıxaracaq və onun islam dünyasının ağuşuna qaytara biləcək hər növ vasitəçiliyə, müzakirə aparmağa və qərara hazırıq.\nBu arada möhtərəm Azərbaycan Respublikası da gərək Qurani-Kərimin “Zalımlara meyl etməyin” (Hud-113) göstərişinə əməl edərək, işğalçı və qəsbkar kimi tanınan, müsəlmanın qanını mübah bilən, islam ölkələrində fitnə-fəsad yaradaraq öz mənfəətlərini güdən kəslərin yerinə həqiqi dostlarından yardım alaraq, Azərbaycan xalqının hüquqlarını bərpa etsin.\nBütün səmavi dinlər və peyğəmbərlərin kitablarında olan təlimlər, xüsusilədə həzrət İsa peyğəmbərin (Allahın salımı olsun ona, peyğəmbərimizə və ailəsinə) təlimində zülm və sitəmdən uzaq durmaq və məzluma yardım etmək məsələsi var. Ona görə yaxşı olar ki bütün xristianlar Ermənistan dövlətinə öz öhdəliklərinə əməl etməsi üçün tövsiyələr verərək, bu səmavi dinin libasını zülmdən və işğalçılıqdan təmizləsinlər, dünya inanclılarının və Allaha itaət edənlərin qəlblərini bir-birinə yaxınlaşdırsınlar, zülm və sitəmin acı aqibəti barədə xəbərdarlıq etsinlər. Çünki Allah buyurub:\nVəssəlamu Əleykum və rəhmətullahi və bərəkatuh”\nQum – Ayətullah Nasir Məkarim Şirazi


Bred Pitt küçədə yemək payladı - FOTO - xeberler\nBir müddət əvvəl dələduzluqla günahlandırılaraq məhkəməyə verilən aktyor Bred Pitt xeyirxah addımı ilə gündəmə gəlib.\nBiG.AZ xəbər verir ki, Los-Ancelesdə görüntülənən Bred koronovirus pandemiyasından əziyyət çəkən kasıb ailələrə böyük maşınlarla yemək paylayıb. 4 saat davam edən yardım zamanı sakinlər üçün musiqi də təşkil edilib.\nPərəstişkarları Bredin ünvanına "Trampın 4 ildə edə bilmədiyini Bred 4 saatda etdi" kimi sözlər yazaraq onu tərifləyiblər. Bəzi insanlar isə son dövrlərdə keçmiş həyat yoldaşı Ancelina Colidən ayrılması ilə gündəm olan aktyorun sarsılan əvvəlki hörmətini geri qaytarmağa çalışdığını bildirib. /Axşam.az\nŞou biznes Baxılıb: 1326 Tarix: 19 noyabr 2020\nAynişan Quliyevanın həyat yoldaşı Kənan sosial media hesabında izləyicilərin suallarına cavab verib. xəbər verir ki, izləyicilərdən biri "Həyatınızda ilk peşman olduğunuz tarix?" sualını ünvanlayıb. Kənanən isə cavabı diqqət çəkib:. "Həyatımda etdiyim heç nədən peşman deyiləm. Səhvlərimdə\nMüğənni Roza Zərgərli Vətən müharibəsində döyüşən əsgərlərdən birinə söz verib. xəbər verir ki, sənətçi hərbçi İbrahim Abdullayevin görüntülərini yayımlayaraq onun toyunda oxuyacağına söz verib:. "Hökməli qəsəbəsindən döyüşlərə könüllü olaraq qatılıb. Taksiçiliklə məşğul olur. Həmişə arzusu olu


09 Sentyabr 2020, 18:59\nPolis müxalifətçi siyasətçi Tofiq Yaqublunun azadlıqdan məhrum edilməsinə etiraz olaraq keçirilən bugünki aksiya ilə əlaqədar yüksək təhlükəsizlik tədbirləri həyata keçirib. Sosial şəbəkələr vasitəsilə aksiya saat 15:00-da Konstitusiya Məhkəməsi binasının qarşısında təyin edilmişdi. Lakin o vaxta qədər KM-in binasına girişlər gücləndirilmiş polis dəstələri və DİN çevik alayının qüvvələri tərəfindən bağlanıb. Bununla əlaqədar etirazçılar Azərbaycan prospektində "Monolit” binasının qarşısında toplaşmağa qərar veriblər. Amma polis "Tofiq Yaqubluya azadlıq!” şüarını səsləndirənləri və ya geyimində onun təsviri olan şəxsləri dərhal saxlayıb. Saxlanılanları avtobusa və post-patrul maşınlarına oturdaraq aparılıblar.\nBakı şəhər Baş Polis İdarəsi bu gün Bakıda keçirilən aksiya ilə bağlı məlumat yayıb: "Sentyabrın 9-da saat 15 radələrində 20-25 nəfər "Sərbəst toplaşmaq azadlığı haqqında” Azərbaycan Respublikası Qanununun tələblərini pozaraq, Səbail rayonundakı İstiqlaliyyət küçəsində şəhər İcra Hakimiyyəti ilə razılaşdırılmadan toplaşıb küçə yürüşü keçirməyə cəhd edib. Ərazidə xidmətdə olan polis əməkdaşları tərəfindən qanunsuz küçə yürüşünə cəhdin qarşısı alınıb, iştirakçılar ərazidən uzaqlaşdırılıblar. Saxlanılan və ya həbs edilən olmayıb”.\nQeyd edək ki, aksiya iştirakçıları Müsavat partiyasının sabiq sədr müavini Tofiq Yaqublunun azadlığa buraxılmasını tələb ediblər. T.Yaqublu məhkəmənin hökmü ilə 4 il 3 ay müddətinə azadlıqdan məhrum edilib.


Yəmən Milli Qurtuluş Hökuməti baş nazirinin müavini Həmid Əbdülqadir xəbərdarlıq edib ki, Birləşmiş Ərəb Əmirlikləri Yəmən əleyhinə təcavüzkar koalisiyadan çıxmasa, yəmənlilər tərəfindən daha şiddətli cavab alacaq.\nƏbdülqadir deyib: “Yəmən hər hansı təcavüzə cavab verməyə haqlıdır və bu cavablar strateji dayandırma sisteminin bir hissəsidir.”\nBaş nazirin müavini qeyd edib ki, BƏƏ və Səudiyyə Ərəbistanı bölgədə Amerikanın planlarını icra edirlər. Əgər Yəmən əleyhinə hücum dayandırılsa və təcavüzkar qüvvələr Yəmən torpağından tam geri çəkilsə, onda tərəflər arasında hərtərəfli siyasi çıxış yolu haqda razılığa gəlmək olar.\nƏbdülqadiri bir daha vurğulayıb: “BƏƏ Yəməndən geri çəkilməsə yəmənlilərin ağır zərbələrinə məruz qalacaq. Göz qarşısında göz, diş qarşısında diş. Yəmənlilərin qanı ərəbistanlıların və BƏƏ-lilərin qanından ucuz deyil.”\n1170 dəfə baxılıb


Azərbaycanlı gənc idmançı Volqaqrad şəhərinin simasına çevrilib - Diaspornews.az\n03.03.2022 - 10:59\nAzərbaycanlı gənc idmançı Volqaqrad şəhərinin simasına çevrilib\nRusiya Federasiyasının Volqaqrad şəhərində öz uğurları ilə seçilən azərbaycanlı gənclərimiz, hətta yerli xalq tərəfindən nüminə göstərilir. Bu baxımdan 20 yaşında MMA üzrə dünya çempionu olan Asəf Çopurovu da qeyd etmək olar. Gənc həmvətənimiz bu yaxınlarda Birləşmiş Ərəb Əmirliklərinin Əbu-Dabi şəhərində keçirilən MMA üzrə dünya çempionatında qızıl medal qazanmaqla Volqaqrad şəhərinin simasına çevrilib.\nXatırladaq ki, Asəf Çopurov 17.11.2001-ci ildə Volqoqradda anadan olub. 2008-ci ilə qədər bu şəhərdə yaşayıb. Sonra Bakı şəhərinə köçüb. İki il burda yaşayandan sonra yenidən Volqaqrada qayıdıb. Az yaşda idman kariyerası quraraq məşhurlaşıb.\nÖtən il Rusiya çempionu olub. Ən son uğuru isə Əbu-Dabidə olub. Həsənəli Həsənəliyevin tələbəsi MMA üzrə 18-20 yaşlı yeniyetmələr arasında dünya çempionu olub.\nOnun bu yarışdan qayıdarkən təntənəli şəkildə qarşılanma mərasimi olub.\nVolqaqrad Regional Rusiya-Azərbaycan Dostluğu İctimai Təşkilatı tərəfindən soydaşlarımızın onunla görüşü keçirilib.\nVolqaqrad Regional Rusiya-Azərbaycan Dostluğu İctimai Təşkilatının sədr müavini Bəhram Əhmədov Asəf haqqında böyük fəxr hissi ilə danışıb: “Bir dəfə jurnalistlərdən bir Asəfə sual verib ki, gələcəkdə kim olmaq istəyirsən. Cavabında “Gələcəkdə insan olmaq istəyirəm” deyib. Görürəm ki, həqiqətən düşüncəli gəncdir. Belə gənclərə biz də gərək dəstək olaq. O, Azərbaycan gənclərinə gözəl nümunədir. Belə gənclərimizi tanıtmalıyıq. Asəf bizim fəxrimizdir. Asəflə burada görüş keçirdik. Həmin görüşdə gənclərə idmanla məşğul olmağı, adət-ənələrimizi qorumağı tövsiyə etdim. Asəfdən nümunə götürmələrini bildirdim. Qərib ölkədə 20 yaşlı gəncin Rusiya və dünya çempionu olması bir günün işi deyil. Bunun üçün gecə-gündüz əziyyət çəkib, davamlı məşqlər edib. Asəflə bağlı vudeoçarx (https://youtu.be/AWiZPfPURhQ) çəkildi. O videoçarx sosial şəbəklərdə yayılandan sonra bir gündə Volqaqradda idman zalına 50 nəfərdən artıq gənc gəldi”.\nQeyd edək ki, Asəf Çopurov iyunun 22-də Abdulmanaf Nurməhəmmədovun xatirəsinə həsr olunacaq Master Turnirə hazırlaşır.